Guirionéeu ag er Religion/Chapistr 62 - Wikimammenn\nGuirionéeu ag er Religion/Chapistr 62\n◄ Ar en humilité. Ar er vertu a bénigen. Aveit gobér ur gùir bénigen, red-é bihuein ér glahar hag én anquin. ►\nCHAPISTR DEU HA TRI-UIGUÊND.\nar er vertu a bénigen.\nN’en dès nitra e ra mui a gonsolation épad er vuhé, na mui a hrèd én ær ag er marhue aveid er bénigen. Hi e bardon er péhèd, hur goarant doh-t-hou hag e hra d’emb hum zerhel é græce Doué ; hemb d’hi ne hellamb quet en devout espérance erbet a salvedigueah, e lar hur Salvér.\nHa fautein e hra d’oh ma ne vehet quet punisset guet en Eutru Doué, emé sant Augustin, hum bunisset hui-memb. Red-é ma vou punisset er péhèd én hani en dès er groeit, pé dré en Eutru Doué énep de béhani en dès hum sàuet ; ér bed-men dré er bénigen, pé ér bed aral dré en tan. É oh ar en doar eit poéniein ha labourat, ha crechén-oh aveit gobér pénigen, e lar er honcil a Drant ; buhé ur hrechén e zeli bout ur bénigen dalhabl. Ne vehoh quet gùir grechén, na ne gresquehoh quet ér barfætion nameit revé ma réglehet hou puhé ar hani hur Salvér Jesus-Chrouist. É vuhé e zou bet ur bénigen, ur martir pamdiêc ; chetu en hent en dès merchet t’emb eid arrihue ér joéieu ag er baraouis ; er Sænt én dès-ean héliet.\n« Lod a nehai, emé sant Paul, en dès souffret er goapereah, en tauleu fouêt, er prisonieu ; lod e zou bet hichennet é bihue, lahet a dauleu mein ; lod aral e zou bet dibennet, quignet, losquet é bihue ; lod aral en dès tremeinet ou buhé é ouilein ou féhedeu. » Chetu petra en dès groeit ineaneu just eid effacein ou féhedeu.\nMar en dès Mab Doué, péhani e oé divlam ha dibéh, scùillet dareu a hoaid aveit péhedeu péré n’en doé quet groeit ; mar en dès quement a ineaneu santel crucefiet ou horv, petra ne zeliehoh-hui gohér, hui péhani é léh bout santel e zou carguet a fallanté ? Refus a hobér pénigen e zou un dra anjuliussoh d’en Eutru Doué, emé sant Chrysostôm, eid er péhèd. En aheurtemant ér péhèd e zou un torfæt ha ne vérit quet bout pardonnet guet Doué, emé sant Jerôm.\nII. Petra e zou ret enta gobér eit bout ur gùir bénitant ? Red-é gobér èl un tad a fameil, vaillant, apert, sourcius ag é dreu ; ean hum chervige a guement tra e zou aveit tennein ur pourfit benac aveit paiein é zeli ha réglein mad é affærieu. Oh ! guet a zelè hun nès-ni é quevér en Eutru Doué.\nNi e gommance gobér satisfaction de Zoué, ni è zistan é golér a p’hun nés quæ ag hur péhedeu, a pê arsàuamb ag en offancein, a pe changeamb a vuhé. Ouilein hur péhedeu, ha chom hemb gobér quin hanni hag e houlen bout ouilet, chetu, e lar sant Gregoër, petra-é ur bénigen vad ; hemb er changemant-cé a vuhé, er bénigen e zou faus.\nDe betra é chervige t’oh scoein ar hou calon, ouilein hou péhedeu, ma ne vennet quet ou huittat ? Quement-cé n’en dé quet distannein colér en Eutru Doué na discarg hou cousciance, mæs hi halettat hag hi harguein a grimeu, e lar sant Augustin ; quement-cé e zou havalein doh er hounidision péré e sco ar ou nerh ar er pahué, guet ou marholleu, aveid er haleltat. Hui e hra alézoneu bras, red-é d’oh er gobér, mar e hoès paud a vadeu ; mæs en alézon n’en dé quet treu erhoalh eit distannein colér en nean. N’en dé quet dré en argand, emé Salvian, é houniér græce ha caranté Doué, mæs dré er changemant a vuhé. Hui e hum dromp enta, mar credet gobér pénigen, hemb changein a vuhé : qùittat er péhèd, hou fal accustumanceu, chetu er hetan tra e hoès d’hobér ; rac, arlerh en dra-zé, péh repos e hellet-hui hou pout é vihuein ér péhèd, é goal-hræce en Eutru Doué ? Quement-cé neoah, n’en dé quet er musul eit gobér pénigen, red é bihuein én anquin, én humilité, pratiquein er mortificationeu, èl m’el larehemb goudé.\n1° Péh pénigen e mès-mé groeit beta bermen ? Mal bras-é d’ein commance.— 2° É han enta ag er momand-men de changein a vuhé ha de virèt a gouéh ér péhèd. — Hui, ô men Doué ! péhani e change er haloneu dré hou cræce, me guenig d’oh me hani, acelfin ma hi distaguehoh doh er péhèd ha ma laquehoh én-hi en tan ag hou caranté divin.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_62&oldid=90963 »\nKemmoù diwezhañ degaset d'ar bajenn-mañ d'an 29 Eos 2016, da 17:19.


Gwener 14 a viz Mezheven 2019\nUr pezh-c’hoari gant 10 komedian yaouand, heuliet ganto skolig c’hoariva Ti ar Vro Kemperle.Retour ligne automatique Gant kontadennoù hengounel (an daou dort, laerezh ar gorriganez, korriganez an dour), met ivez gant testennoù ar Barzaz Breizh (ar c’horred), ha sonennoù ha rimadelloù dastumet er vro (an dro ar gorriganed Baod, Rieg, komzoù diskonterien Molan...) e oa bet savet an abadenn, 6 lodenn enni. Digoust eo an abadenn. Ur banne chug frouezh hag ur verenn vihan evit kalonekaat an aktourien yaouank, ha mat ’pell zo ! Gallout a reomp kas an lire suite\nGwener 1añ a viz C’hwevrer 2019\nUr pezh-c’hoari savet gant tud yaouank eus Bro Kemperle. Dibabet o deus ar vugale labourat war ar gorriganed, gant c’hwec’h taolenn a c’hell bout c’hoariet stag, distag, hag a gont kontadennoù disheñvel, gant dansoù, kanaouennoù... "Korriganerien" eo anv ar pezh-c’hoari nevez-mañ. Ar plijadur o do da c’hoari evit darvoudoù pouezus ar vro : festival Taol Kurun ha dirak skolidi brezhonegerien hag ivez, a-drugarez da "arz hag istor" e vo c’hoariet dirak tud lire suite\nStrollad Fubudennig eo breur bihan strollad Fubudenn, kroget e miz Gwengolo 2017. C’hoariet o deus e festival Taol Kurun, lodenn gentañ pezh c’hoari liseidi Diwan Karaez hag e miz meurzh evit miz ar brezhoneg e Kemperle. C’hoariet eo ar pezh gant seizh komedian yaouank (CE2-6vet). Pleustradegoù a vez bep merc’her etre 4e ha 5e30 dindan renerezh Fanny Chauffin, sikouret gant leurennerien a vicher, hag a-drugarez da yalc’had ar rannvro evit stummadur ar strolladoù a youl-vat. Ar pezh c’hoari ? Avaloù Vleago, ur gontadenn Bro Iwerzhon a zo bet lire suite\nPezh-c’hoari evit c’hoarzhin mouk, kanañ, dañsal un tamm, gant c’hwec’h plac’h Fubudenn evit o pempvet abadenn, goude "Danjerus tamm ebet", "L’opera cochonnier", "Kurunennoù ar rouanez" hag "E kreiz ma bro". E teir yezh (brezhoneg, galleg hag alamaneg), 15 kanaouenn e tammoù, ha testennoù dibabet gant ar strollad diwar-benn buhez ar merc’hed : maouezed kozh, merc’hed yaouank, terroristed, lazherezed...\nSul 5 a viz Here 2014\nMeurzh 25 a viz Here 2011\nKurunennoù ar rouanez a gont istor Honza, a glask dimeziñ gant Kasenka. Met evit se, ret e vo dezhañ mont da Braha c’hoari gant ar Rouanez : kurunennoù pe soudard ar roue e-pad ugent vloaz ? Abadenn evit ar vugale, adalek 5 bloaz. Testenn skrivet gant strollad Brussel : «Theatre du Copeau" Sonerezh gant Fabienne hag Emmanuelle. Padelezh : un hantereurvezh.\nYaou 22 a viz Gouere 2010\nEvit o arvest kentañ en deus dibabet Strollad Fubudenn ur pezh c’hoari skrivet gant strollad Plougin asambles gant Mikael Madeg, e 1980. Berraet, ouzhpennet jestroù, kanaouennoù. Istorioù ur greizenn nukleel ba beg Kermoger, Biel Apostolik o laoskel ar plas da Viel Politik, ganet ur sadorn da noz. Danjerus ? Tamm ebet …\n4 a viz Gouere 2019\nTropellad Korriganed. Filmoù savet e-kerzh ar bloaz a vo skignet.\neil a viz Gouere 2019\nTropellad Korriganed. Troiad e skolioù Bro Kemperle : Kerien, (...)\n26 a viz Mezheven 2019\n30 a viz Genver 2019\nKorriganerien. Asambles gant stal "Cultures Breizh"\n27 a viz Genver 2019\n30 a viz Here 2016\nFestival Pebezh buhez lâre Filo !. Da geñver saloñs al levrioù\nFestival Pebezh buhez lâre Filo !. Dibenn sizhun ar c’hoariva amatour Da geñver (...)\nPebezh buhez lâre Filo !. Abadenn gentañ\nFestival E kreiz ma bro.\n29 a viz Mae 2014\nE kreiz ma bro.\n26 a viz Genver 2014


William Antony Parker a zo ur c'hoarier basketball ganet e Bruges d'ar 17 a viz Mae 1982. Alies e vez lesanvet "TP" (tipi).\nUr c'hoarier basketball gall a-feson eo. C'hoari a ra er post kaser gant ar skipailh Spurs San Antonio abaoe 2001.\nGounezet en deus tri zitl NBA All-Star Game. Eñ eo ar c'hoarier gall kentañ en deus bet titl an NBA.\nStummet eo bet e « Centre Fédéral », kroget en deus e vuhez labour e-barzh ar « Paris Basket Racing » e 1999. Draftet en deus e 28vet renk e 2001 gant skipailh ar Spurs. Sakret eo bet an hini kentañ an NBA hag ar c’hoarier kentañ gopret war un titl er c’hrogad ziwezhañ .\nEva Longoria Parker ha Tony Parker\nDimezet eo get Eva Longoria met dizimezet int d’an 10 a viz Du 2010. Daou deus e vreudeur a c’hoari basket-ball ivez Terence Parker hag Pierre Parker. E c’houblad emañ eo get Axelle Francine. E Meurzh 2007 en deus graet un album, rap eo.\nAdtapet diwar « https://br.wikipedia.org/w/index.php?title=Tony_Parker&oldid=1929213 »


Pajenn:Marigo - Buez ar Saent.djvu/433 - Wikimammenn\nPajenn:Marigo - Buez ar Saent.djvu/433\n27 viz Even.\ntion a oa etouez an oll gristenien ; mæs en em gonsoli a resont pa velzont Irenee oc’h arruout. Souden goude e zistro e voe lequeet da escop. Ar garg-ze a reas dezâ redoubli e labourou aposloliq, ha ne espernas netra evit creaat e bobl er feiz epad an oll amser eus ar bersecution, heb caout aoun da exposi e vuez d’an dangerou a gave a bep-tu.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/433&oldid=134558 »


pep hini - Wikeriadur\n2 Pennadoù kar a bell pe a dost\nSavet gant an anv-gwan amresisaat pep hag ar raganv hini\nPep hini a dle bezañ paeet hervez e oberoù. — (Fañch an Uhel, Kontadennoù ar Bobl/2, Al Liamm, 1985, p. 109.)\nDre eun nor a wad e renk pep-hini monet da Gastell ar Milouriou. — (Erwan ar Moal, Pipi Gonto, Kemper, 1925, p. 8.)\nPep hini d'e dro . — (Jakez Riou, An Ti Satanazet, Skridoù Breizh, 1944, p. 16.)\nMa vez lezet pep hini da vond gant e loa d'ar pod, neuze e vo brao dezo. — (Jules Gros, Le trésor du breton parlé Deuxième Partie, 1970, p. 61.)\nPep hini en deus e si. — (Jules Gros, Le trésor du breton parlé Troisième Partie, 1974, p. 131.)\nPep hini a lavar e damm. — (Jules Gros, Le trésor du breton parlé Troisième Partie, 1974, p. 131.)\nPep hini e vro. — (Jules Gros, Le trésor du breton parlé Troisième Partie, 1974, p. 131.)\nPep hini a ya diouzh e aez. — (Jules Gros, Le trésor du breton parlé Troisième Partie, 1974, p. 131.)\nPep hini en devo pezh a garo. — (Jules Gros, Le trésor du breton parlé Troisième Partie, 1974, p. 131.)\nAn dud a dizroas d'ar gêr, en ur lavaret pep hini e boz. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 24.)\npep hini e vutun\nPep hini eus ...\nE galon vat en devoa talvezet dezhañ ur marv mat. Evel-se bezet graet evit pep hini ac'hanomp. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 52.)\npep hini ac'hanoc'h\nPed toull ha ped toullez a zo ac'hann da Vontroulez ? – N'az-teus ket ezomm da c'houl (c'houlenn) : pep hini e-neus e doull. — (Jules Gros, Le trésor du breton parlé Troisième Partie, 1974, p. 328.)\npep hini a gar e venn. — (Jules Gros, Le trésor du breton parlé Troisième Partie, 1974, p. 312.)\nPep hini e-neus e si;\nan hini n'e-neus ket daou e-neus tri. — (Jules Gros, Le trésor du breton parlé Troisième Partie, 1974, p. 317.)\nPep hini e-neus e benn... par rank hén dougen. — (Jules Gros, Le trésor du breton parlé Troisième Partie, 1974, p. 317.)\nPennadoù kar a bell pe a dost\ngalleg: chacun, chacune\nAdtapet diwar « https://br.wiktionary.org/w/index.php?title=pep_hini&oldid=270085 »\nKemmoù diwezhañ degaset d'ar bajenn-mañ d'an 12 Mae 2018, da 15:27.


Trede sizunvez war ar bloaz C - Le Diocèse de Quimper et Léon\nAccueil - Trede sizunvez war ar bloaz C\nTrede sizunvez war ar bloaz C\nEuz an 23 d’an 29 a viz Genver 2022\nTrede sul war ar bloaz (C)\nLk 1, 1-4 ; 4, 14-21\n1 Klasket eo bet gand meur a hini sevel eun istor euz kement a zo bet c’hoarvezet en on touez. 2 Savet eo bet an istor-ze hervez ar péz a zo bet lavaret deom gand ar re a zo bet test a gement-se a-dal ar penn kenta : deuet eo ar re-man da veza servicherien ar Gomz.\nAbalamour da-ze eo em-eus me ive, lakeet em fenn, goude beza klasket gouzoud piz bep tra, abaoe ar penn kenta, skriva evidout, Teofil enoruz, eun istor diouz reñk, 4 dit-te da weled mad pegen stard eo diazezet war ar wirionez, ar gelennadurez out bet maget ganti.\n414 En amzer-ze, pa zeuas Jezuz en-dro da Vro-Halilea, ennañ nerz ar Spered-Santel, e redas ar vrud anezañ dre ar vro a-béz.\n15 Kelenn a ree en o zinagogennou, hag e veze meulet gand an oll.\n22 Diwar-benn Jezuz, e lavare kement-man ar Skribed diskennet euz Jeruzalem :\n— « Bez’ ema Belzeboul ennañ. Dre vestr braz an droug-sperejou eo, eh argas kuit an droug-sperejou ».\n23 O gelver anezo da zond d’e gaoud, e lavare Jezuz dezo dre barabolennou :\n— « Penaoz e hell Satan argas Satan ? 24 Ne hell ket eur rouantèlèz padoud, ma’z eus dizunaniez enni. 25 Ne hell ket eur famill chom en he-zav, ma’z eo dizunanet outi e-unan.\n26 « Neuze, mard-eo eta en em zavet Satan a-eneb dezañ e-unan, ha ma’z eo dizunanet outañ e-unan, n’eo ket evid padoud ; echu eo gantañ ».\n27 « Ne hell dén e-béd mond tre e ti eun dén kreñv, ha laerez e vadou dezañ, nemed ha liammet e-nefe da genta an dén kreñv-ze. Neuze, e vo gellet skrapa e draou.\n28 E gwirionez, e lavaran deoh : pardonet e vo d’an dud an oll behejou, hag an oll gomzou dizakr bet lavaret ganto. 29 Méd, ne vo biken pardon e-béd evid an hini e-no komzet dizakr a-eneb ar Spered-Santel. Kabluz a behed eo evid atao ».\n30 Evel-se e komze Jezuz, abalamour m’o-doa lavaret ar Skribed : « Bez’ ez eus eur spered hudur ennañ ».\nMeurz 25 à viz Genver\nKonversion Sant Paol, abostol, Gouel\nMk 16, 15-18 (25 a viz genver)\nGwener 28 a viz Genver, An dén eüruz Julian Maner, beleg,\nMemor e Eskopti Kemper\nSadorn 29 a viz Genver, Sant Gweltaz, abad


Jederez - Wikipedia\nUr jederez zo un ijinenn hezoug elektronek evit eeunaat ha suraat ar jediñ, eus ar jedadennoù niveroniel eeun betek ar jedoniezh kemplezh. E deroù ar bloavezhioù 1960 e voe krouet an hini gentañ, ha war he lerc'h e teuas war wel ar jederezioù godell er bloavezhioù 1970 goude bezañ dispaket ar mikroprosesor Intel 4004 gant Intel evit ar gompagnunezh japanat Busicom. Gant ar grug elektronek e teuas bihanoc'h o ment ha dereatoc'h o friz.\nUr jederez godell elektronek gant ur skramm strinkennoù liñvel (LCD) hag a c'hall ober jedadurioù\nBremaén emañ skalf ar jederezioù eus ar re varc'hadmat-kenañ, mentet evel ur gartenn-vank, betek ar re solut evit ar burev pe al labour skiantel hag a c'hall ober jedadennoù trigonometriezh ha stadegouriezh. Un benveg boas eo evit ar skolidi hag ar studierien.\nGant binvioù all e vez programmoù jediñ etreoberiat, evel ar PDA (Personal Digital Assiastant), ar pellgomzerioù hezoug ha reizhiadoù korvoiñ an urzhiaterioù abaoe an UNIX kentañ.\nIstor ar binvioù jediñ araok ar jederezioùAozañ\nBoulaoueg sinaat o tiskouez an niver 37 925\nRannoù hag o c'hevatalioù e niveroù degel war skramm ur jederez skiantel\nAr jederezioù n'int ket mekanikoù, ardivinkoù int. Ne ziskennont ket diouzh an ijinennoù jediñ mekanikel eta, diouzh an urzhiaterioù kentañ ne lavarer ket rak gant ar reizhiad daouredel e reont o jedadurioù. Kemer a rejont o flas pa voe aet ar munudikaat war-raok, er bloavezhioù 1970. Dedennus eo gwelout peseurt binvioù a voe ijinet gant diaraogerien ar jederezioù elektronek avat.\nBenveg kentañ ar jediñ eo ar voulaoueg implijet gant ar Sumeridi hag an Egipsianed kozh a-raok 2000 kent JK. En Azginivelezh e 1642 e voe krouet ar jederez vekanikel kentañ gant Wilhelm Schickard hag un nebeud dekvloavezhiadoù goude gant Blaise Pascal. Gallout a rae ober ar peder oberadenn diazez: sammadur, lamadur, liesadur ha rannadur. War o lerc'h e voe ijinet ur jederez vekanikel all gant Gottfried Leibniz, rod Leibniz. Eus an XIXvet kantved betek kreiz an XXvet kantved e voe gwellaet gwikefreoù a bep seurt.\nE 1948 e voe fardet ar jederez Curta, un ijinenn jediñ hezoug, ken aes da zornata hag ur pebrer ha gant ur zordnikell evel ur vilin-gafe. Gallout a rae ober ar peder oberadenn diazez hag ar wriziennoù karrez.\nAdalek ar bloavezhioù 1970 e voe gwerzhet jederezioù a-leizh gant embregerezhioù evel Texas Instruments, Casio ha Hewlett-Packard.\nUn douchennaoueg o devez gant pouezelloù evit ar sifroù hag ar jedadennoù niveroniezhel. Lod anezho o deus pouezelloù "00" ha "000" da enankañ aes niveroù bras. Gant ar jederezioù diazez e klot pep pouezell gant ur sifr pe un oberadenn hepken, gant re all e vez pouezelloù liesimplij alies.\nRenkadur ar pouezelloùAozañ\nSed amañ renkadur boaz ur jederez godell diazez, hag o zalvoudegezh.\nMC pe CM Diverkañ ar Memor (Memory Clear)\nMR, RM, pe MRC Derc'hel soñj (Memory Recall)\nM− Lemel eus ar Memor\nM+ Sammañ er Memor\nC pe AC Diverkañ (All Clear)\nCE Diverkañ ar Moned (Clear (last) Entry)\n± pe CHS Cheñch an niver e muiel pe leiel (CHange Sign)\n√ Gwrizienn garrez\nJederezioù elektronek a bep seurt\nHewlett-Packard HP-35, skiantel (1972)\nSanyo CZ-8127, skiantel (1977)\nHP-15C, skiantel goulevadus (1982)\nJederez heol goursklat (tevder ~ 2 mm) (1990)\nJederez elektronek « diazez » (ar pevar oberadenn, dregantad, gwrizienn garrez)\nTexas-Instruments TI-83 Plus, skiantel\neurierCasio gant ur jederezig enframmet\nAdtapet diwar « https://br.wikipedia.org/w/index.php?title=Jederez&oldid=1908493 »\nDernière modification le 5 Eos 2021, à 17:17\nKemmoù diwezhañ degaset d'ar bajenn-mañ d'an 5 Eos 2021, da 17:17.


Penn-kentañ an ijinerezh artifisiel e brezhoneg : kinnig ar c'hentañ troer emgefre brezhoneg-galleg.\nEvel an holl yezhoù modern bras e rank ar brezhoneg en em ober dibaouez ouzh an emdroadurioù teknologel. Setu perak en deus an Ofis divizet ober eus tachenn an teknologiezhioù nevez un dachenn\neus ar re bouezusañ evit ar yezh, pe e vefe evit kinnig ostilhoù stlenn e brezhoneg pe e vefe evit treiñ dafar war ar Genrouedad.\nD'al Lun 18 a viz Mae 2009, e Roazhon er C'huzul-rannvro, o deus pennoù Ofis ar Brezhoneg kinniget d'ar c'hazetennoù, frouezh o c'henlabour gant Francis Tyers, anezhañ un ijinour war ar stlenneg eus Promsit Language engineering : ur meziant treiñ emgefre frank a wirioù\nHag hi bresk ha toutek c'hoazh un nebeud bloavezhioù zo, bras eo bet an araokadennoù graet gant skiant an treiñ emgefre abaoe. E skol-veur Alacant, e Spagn, e kumuniezh emren bro Valencia, eo bet diorroet ar raktres Apertium. Renet gant ar c'helenner Mikel L. Forcada e labour ur skipailh imbourc'herien war savidigezh ur savenn treiñ emgefre abaoe 2005, e kenlabour gant embreregezhioù ha skolioù-meur spagnol hag europat all hag, evit ar raktres-mañ gant Ofis ar Brezhoneg. Pal an treiñ emgefre n'eo ket tre kinnig troidigezhioù direbech uhel o live, kentoc'h e venner kinnig ostilhoù prim gouest da dreiñ fonnus testennoù er mod ma vo tu da gompren dre vras ster hollek ar skrid orin dreist d'ar mankoù niverus stag ouzh an treiñ emgefre.\nEr penn-kentañ en doa dibabet skipailh Apertium plediñ gant koubladoù yezhoù kar-tost an eil ouzh eben evel, da skouer, ar spagnoleg hag ar c'hatalaneg pe ar c'hatalaneg hag an okitaneg. Da c'houde, en ur dennañ splet eus ar skiant akuizitet zo bet labouret war yezhoù pell evel an euskareg hag ar spagnoleg pe ar c'hembraeg hag ar saozneg. Ha setu ar pezh zo bet graet ivez gant ar brezhoneg hag ar c'houblad nevez kinniget hiziv (brezhoneg-galleg)\nA-drugarez d'ur yalc'had bet degemeret gant skol-veur Alacant en deus gallet an Ofis kas un teknikour brezhoneger di da harpañ skipailh Apertium. Heverk-kenañ eo e vije bet posupl, gras da varregezhioù an Ofis war ar yezh ha war ar skiant prenet dastumet gant Apertium war an treiñ emgefre, sevel stumm kentañ an troer e-korf ur bloavezh labour bihan.\nDerc'hel a raio an ostilh nevez-mañ da emdreiñ ha da wellaat evit ar stummoù da zont. Koulskoude eo gouest dija da anavezout e-tro 85% eus geriaoueg ar brezhoneg. Sevel a ra ar feur klotañ gant un droidigezh dave da 55% ar pezh zo brav ken-ha-ken evit ur benveg kentañ a bled gant yezhoù ken pell ha m'eo ar brezhoneg eus ar galleg. Ouzhpenn-se, bremañ m'eo bet savet ar c'houblad yezh kentañ e vo posupl, war grenn dermen da ziorren ar raktres war-du yezhoù all (brezhoneg-kembraeg, brezhoneg-spagnoleg, brezhoneg-saozneg…).\nEeun-tre hag aes-kenañ da implijout eo etrefas an troer, kavet e vo diouzhtu war\nAc'hann d'an hañv 2009 e tlefe bezañ kavet an troer war lec'hienn an Ofis ivez e-kichen TermOfis ha KerOfis.


Megara (kêr) - Wikipedia\nMegara (henc'hresianeg τὰ Μέγαρα, tà Mégara) a oa ur geoded c'hresian eus Attika, kêr-benn Bro-Vegara. Edo e penn strizh-douar Korintos, er reter, hanter hent etre Korintos hag Aten. anavezet e oa en deroù dindan an anv a Nisaia (Νίσαια, Nísaia), diwar ar roue mojenn Nisos.\nUn tamm kent 500 kent J.-K. e teu da vezañ ezel eus kevredad Peloponnesos ha kemer a ra perzh er brezelioù medek. E diwezh ar brezelioù-se, Megariz, enebet ouzh Korintos abalamour da zizemglevioù a denn d'an harzoù etre an div geoded, a zilez o c'hevredidi eus Peloponnesos hag en em laka dindan gwarez Aten (460 kent J.-K.). Homañ a gas neuze soudarded a ward ar porzh e pleg-mor Korintos. Staget eo ar porzh all ouzh Megara gant ar Mogerioù Hir, savet e 459 kent J.-K.\n↑ Toukidides (I, 103).\nAdtapet diwar « https://br.wikipedia.org/w/index.php?title=Megara_(kêr)&oldid=1480146 »\nKemmoù diwezhañ degaset d'ar bajenn-mañ d'an 4 Ebr 2013, da 22:28.


Sonerezh rock - Wikipedia\nUl luskad pouezus en istor ar sonerezh a-vremañ eo ar sonerezh rock. Hervez an istorourien, ur ganaouenn skrivet ha kanet war ur skingomz e Memphis (SUA) e 1955 gant Elvis Presley eo bet an hini gentañ savet er mod-mañ.\nImplij a ra ar vouezh (mouezhioù heson alies); ar gitar tredan hag an toserezh (taboulinoù hag ivez binvioù kerdin evel ar gitar-boud). Meur a venveg seniñ all a vez implijet evel ar saksofon.\nUr fenomen sevenadurel gant ur pouez kevredigezhel divent eo ar sonerezh rock p'en deus tizhet an darn vrasañ eus ar pobloù er bed. Lod o deus gwelet anezhañ evel ur moaien evit lakaat ar brezelioù war echuiñ pe ar peoc'h da gendelc'her pe da embann an doujañs.\nMeur a stil a zo bet diorroet goude an degad kentañ pa veze implijet an dro-lavar rock and roll kentoc'h (distaget rock 'n roll). Ken lies eo ar sonerezh rock m'eo diaes termeniñ an harzoù. Hervez lod, n'eo ket rock-rik al luskadoù evel an heavy metal hag ar soul.\nLuskadoù ar sonerezh rock[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Sonerezh_rock&oldid=1906115 »\nKemmoù diwezhañ degaset d'ar bajenn-mañ d'an 5 Gou 2021, da 21:52.


Diforc'hioù etre adstummoù "Puerto Rico" - Wikipedia\nDiforc'hioù etre adstummoù "Puerto Rico"\nPuerto Rico (kemmañ)\nStumm eus an 3 C'hwe 2013 da 14:23\n585 okted ouzhpennet , 8 vloaz zo\nStumm eus an 6 Gwe 2012 da 12:38 (kemmañ)\nD (r2.7.2) (Robot ouzhpennet: zea:Puerto Rico)\nStumm eus an 3 C'hwe 2013 da 14:23 (kemmañ) (dizober)\n[[Restr:LocationPuertoRico.svg|300px|thumb|Men emañ Puerto Rico]]\n'''Puerto Rico''' (ent-ofisiel: '''Kenglad Puerto Rico''', saozneg: ''Commonwealth of Puerto Rico'', pe '''Stad dieub kevredet Puerto Rico''', spagnoleg: ''Estado Libre Asociado de Puerto Rico'') zo un [[enezeg]] en [[Antilhez Brasañ]], er [[Mor Karib]], er reter d'ar [[Republik Dominikan]], hag ur stad emren hag a zo stag ouzh [[Stadoù-Unanet Amerika]]. En hanternoz emañ ar [[Meurvor Atlantel]], er c'hreisteiz ar [[Mor Karib]].\nOuzhpenn enez Puerto-Rico ez eus inizi all bihanoc'h, en o zouez [[Vieques]], [[Culebra]] hag [[Isla Mona]].\n[[Spagnoleg]] eo yezh ar boblañs hag ar yezh vroadel, ha [[saozneg]] ha spagnoleg ar yezhoù ofisiel. [[San Juan (Puerto Rico)|San Juan]] eo ar gêr-benn. Poent zo bet e tegouezhe eno divroidi eus [[Korsika]].\n[[Spagnoleg]] eo yezh ar boblañs.\nPoent zo bet e tegouezhe eno divroidi eus [[Korsika]].\nBreud a vez alies war statud an enezeg. Hervez ur [[referendom]] dalc'het e [], e oa 44% eus an dud evit dont da vezañ eus [[stad (SUA)|stad]] eus ar Stadoù-Unanet, 28% evit dont da vezañ ur stad kevredet pe ur stad dizalc'h, ha 26% evit ar c'henglad (statud a-vremañ).\nAdtapet diwar « https://br.wikipedia.org/wiki/Dibar:MobileDiff/1419042 »


Pajenn:Le Gonidec - Bibl Santel pe Levr ar Skritur Sakr, eil levr.djvu/560 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/560\nar c’hîk, hôgen hervez ar spéred, mar d-éma koulskoudé Spéred Doué enn-hoc’h. Mar d-eo unan-bennâg hép Spéred ar C’hrist gan̄t-han̄, hen-nez, n’eo kéd d’ézhan̄.\n10. Hôgen mar d-éma ar C’hrist enn-hoc’h, pétrâ-bennâg ma eo marô ar c’horf enn abek d’ar péc’hed, ar Spéred a zô béô enn abek d’ar wirionez.\n11. Mar d-éma ô choum enn-hoc’h Spéred ann hini en deûz savet Jézuz eûz a douez ar ré varô, ann hini en deûz savet Jézuz-Krist eûz a douez ar ré varô, a rôi ivé ar vuez d’hô korfou marvel dré hé Spéred péhini a choum enn-hoc’h.\n12. Ével-sé, va breûdeûr, n’omp két dléourien d’ar c’hîk, évit béva hervez ar c’hîk.\n13. Râk mar bévit hervez ar c’hîk, é varvot, hôgen ma likiid da vervel dré ar Spéred ôberiou ar c’hîk, é vévot.\n14. Râk ar ré a zô aliet gan̄d Spéred Doué, ar ré-zé a zô bugalé Doué.\n15. Râk n’hoc’h eûz kéd digéméret ar Spéred a sklavérez évit béza c’hoaz é spoun̄t : hôgen digéméret hoc’h eûz ar Spéred hô laka bugalé (M), dré béhini é kriomp : (Abba) va Zâd.\n16. Ar Spéred-zé eo a rô testéni d’hor spéred-ni, pénaoz omp bugalé da Zoué.\n17. Mar d-omp bugalé, omb ivé héred, héred Doué, ha ken-héred ar C’hrist : ha mar gouzan̄vomp gan̄t-han̄, é vézimp ivé meûlet gan̄t-han̄.\n18. Râk menna a rann pénaoz gloasiou ann amzer-man̄ n’in̄t két kévatal oud ar c’hloar da zon̄t, a vézô diskleriet enn-omp.\n19. Râk ar grouadurien a c’héd gan̄d eur c’hoan̄t brâz diskleriadur bugalé Doué.\n20. Râg ar c’hrouadur a zô dalc’het er fougé a-éneb hé ioul ; hôgen enn abek d’ann hini en deûz hé zalc’het enn espéran̄s ;\n21. Er géd da véza dieûbet eûz a zalc’h ar saotr, évid kaoud hé lôd é fran̄kiz gloar bugalé Doué.\n22. Râg gouzoud a réomp pénaoz bété vréma ann holl grouadurien a hirvoud, hag a zô ével pa wilioudfen̄t.\n23. Ha nann hép-kén hî ; hôgen c’hoaz nî péré a biaouomp ar c’hen̄ta frouez euz ar Spéred, éc’h hirvoudomp enn-omp, ô c’héda ma vézimp gréat bugalé Doué, ha ma vézô dasprénet hor c’horf. (M).\n24. Râk dré ann espéran̄s eo omp salvet. Hôgen ann esperan̄s a wéleur, n’eo mui eunn espéran̄s : Râk piou a esper ar péz a wél ?\n25. Hôgen ma espéromp ar péz na wélomp két, hé c’heda a réomp gan̄t sioulded.\n26. Ével-sé ivé ar Spéred a skoazell hor fillidigez : râk na ouzomp két pétrâ a dléomp da c’houlenni, évit pidi ével ma eo dléet ; hôgen ar Spéred hé-unan hé c’houlenn évid-omp gan̄t keinvanou dilavaruz.\n27. Hag ann hini a hell forc’ha é gwéled ar c’halounou, a oar pétrâ a c’hoan̄ta ar Spéred ; râk na c’houlenn netrâ évid ar zen̄t néméd hervez Doué.\n28. Hôgen gouzoud a réomp pénaoz pép-trâ a drô é mâd évid ar ré a gâr Doué, évid ar ré a zô galvet hervez hé ratoz évit béza sen̄t.\n29. Râg ar ré en deûz anavézet dré hé râg-gwiziégez, en deûz ivé hô ken̄d-dileûret da véza hén̄vel out skeûden hé Vâb, évit ma vijé ar c’hen̄ta mâb é-touez kals a vreûdeûr.\n30. Hag ar ré en deûz ken̄d-dileûret, en deûz hô galvet, hag ar ré en deûz galvet, en deûz hô didamallet ; hag ar ré en deûz didamallet, en deûz hô meûlet.\n31. Goudé-zé pétrâ a livirimp-ni ? Mar d-éma Doué évid-omp, piou a vézô a-énep d’é-omp ?\n32. Ma n’en deûz két bét a azaouez évid hé Vâb hé-unan, hôgen ma en deûz hé rôed évid-omp holl ; pénaoz, goudé béza hé rôet, na rôi-hén̄ két pép-trâ d’é-omp ?\n33. Piou a damallô ar ré zilennet gan̄d Doué ? Doué hé-unan eo a zidamall anézhô.\n34. Piou hô barnô ? Jézuz-Krist a zô marô, hag ouc’h-penn eo dazorc’het : hag azézet enn tu déou da Zoué, é péléac’h é péd évid-omp.\n35. Piou éta a bellai ac’hanomp eûz\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/560&oldid=155224 »\nKemmoù diwezhañ degaset d'ar bajenn-mañ d'an 1 Gen 2020, da 16:26.


Buhez ar Zent. pages 389, 390, 391, 392. Encyclopédie Marikavel.\npages 389, 390, 391\nPages 389, 390, 391, 392\nC'houec'hvet devez warn-ugent a viz Mae\nSANT PHILIP NERI\nDiazezour Urz an Oratorianed (1515-1595)\nhilip a c'hanas en Floranz, d'an 21 a viz gouere 1515, hag a oe badezet de arôk gouel Mari-Madalen.\nE dad hag e vamm, tud a beadra, a oa ive tud a relijion, ar pez a zo gwelloc'h c'hoaz. O daoulagad a veze bepred o paran war o mab evit e bellât diouz an droug hag e dostât ouz ar vad.\nEn e yaouankiz, ec'h eas da Rom d'ober e studi. Adalek neuze, 'n em roas holl da Jezuz-Krist. Betek daou ha tri devez e chôme a-wechou hep tamm; alïes e rê tro ar seiz iliz (1), hag eleiz a dud a veze ouz e heul ; meur a nozvez a dremenas en katakombou Sant-Kalist; mont a rê da welet ar re glanv; rannan rê aluzennou gant ar beorien; klask a rê lojeiz d'an dremenidi; hadan rê komzou Doue dre mac'h ee. Sant Ignas, o welet pegen troët oa war an oberou a drugare, a gavas abeg ennan abalamour ma n'ee ket da veleg, hag a lavare e oa henvel ouz ar c'hloc'b a c'halv ar bobl d'an iliz hag a chom e-unan er-mêz; evit senti ouz e govezour, e resevas ar velegiach da c'houec'h vla ha tregont, hag en doare-ze, e kavas c'hoaz muioc'h a dro d'ober vad.\nKaret a rê prezek, ha bemde hen gre, kouls lavaret; en em zerc'hel a rê ive en lez-varn ar binijen, hag eun niver divent a vugale a c'hanas enni d'IIon Zalver Jezuz-Krist.\nOber a rê studiadegou gant eun nebeut tud yaouank, da gentan en e gampr; pa deuas houman da vezan re vihan, en eul lec'h-all brasoc'h, hag a oe grêt eun orator ennan. Bemde ' n em vodent; bep gwech, meur a hini a gomze; unan, diwar-benn poënt pe boënt eus ar relijion; eun all, diwar-benn istor an Iliz; eun trede, war vue eur zant; kanet vije ive kanaouennou neve, savet toniou d'eze gant ar muziker bras Palestrina.\nDa glozan ar studiadeg, Philip a lavare eur gomz santel bennak hag eun tammik peden.\nGoude eun nebeut blaveziou, ar studiadegou-ze a oe grêt en iliz Vallisella, hag ar veleiea a 'n em garge aneze a yeas da vevan asamblez gant Philip : Urz an Oratorianed a oa diazezet. Gregor XIII a ôtreas anezan dre e lizer Copiosus, en miz gouere 1575.\nNe oa le ebet d'ober evit dont en Urz neve-ze, ha pep-hini a oa libr da vont er-mêz anezan pa gare; ne c'houlenned nemet eun dra, senti ouz ar reolen keit ha ma vijer ebarz.\nPep-hini, d'e dro, are al labouriou disteran, evel skubat an ti, gwalc'hi al listri, ober ar gegin. An Oratorianed a glaske daou dra : en em zantelât o-unan, en eur ober evit ar gwellan o deveriou a veleien, ha santelât o nesan, gwazed ha tud yaouank, dreist-oll, en eur glask hag en eur gemer an tu gwellan da zont a benn d'o gonid da Jezuz-Krist.\nSant Philip oa mignon ar vugale hag ar bôtred yaouank. Laouenedigez e dâl ha madelez e gomzou o devoa eun nerz dispar da jachan aneze etrezek ennan.\nDa brosez e ganonizasion, ar c'hardinal Grescenzio a douas e teue alïes, zoken a greiz e bedennou, e-touez ar vugale hag an dud yaouank a c'hortoze anezan, hag e rê o dudi gant ar c'homzou fentus hag ar c'hoariou neve a zispake dirake.\n« Ma baugale, a lavare d'eze alïes, bezet laouen; eun dra hepken a c'houlennan ouzoc'h, m'en em virfet diouz ar pec'hed. »\nPa wele unan bennak tenval e benn, ec'h ee d'e gaout ha gant eur gomz pe ziou e lake al levenez da dizrei adarre en e galon.\nEun dijentil a c'houlenne outan, eun de, penôs e c'halle padout en kreiz ar c'han hag ar youc'h a veze gant e bôtred. Ar zant a respontas : « Gant ne bec'hfont ket, n'en em glemmin ket, na pa faoutfent skilhou war ma c'hein ! ». Da varlarje, e lake aneze da c'hoari peziou-teatr kentelius ha plijadurus, abalamour d'o fellât diouz an ebatou danjerus.\nBugale ha pôtred yaouank a oa deut hag a gare anezan evel eun tad, hag o dije aon d'ober displijadur d'ezan. Deut e oant da gemer gantan ar c'hiz vat da govez ha da gommunian alïes, da garet ha da viret ar c'hlanded ha da dec'hel diouz al leziregez.\nSantelez Philip a oa ken bras mac'h anaveze an dud c'hlan diouz o c'houez vat hag an dud hudur diouz ar flêr a zante o tout dioute.\nAnaout a rê an amzer da zont. Gwelet a oe, ouspen eur wech, en daou lec'h dishenvel; pareet en deus eleiz a dud klanv, ha lakat a reas eun den, Pol Fabricius, da zevel eus a varo da veo. Sperejou an nenv hag ar Werc'hez Vari he-unan a 'n em ziskoueze d'ezan; gwelet a reas eneou eleiz o pignal d'ar baradoz en kreiz eur sklerijen gaer.\nMervel a reas d'ar 25 a viz mae 1595, da genver gouel ar Zakramant, oajet a bevar-ugent vla.\nLaket a oe war roll ar zent gant ar pab Gregor XV, er bla 1622.\n(1) Ilizou Sant-Per, Sant-Pol, Sant-Sebastian, Sant-Yan-Latran, ar Groaz-Santel, Sant-Lauranz ha Santez-Mari-Veur oa seiz iliz vrasan Rom. Eun dro a beder pe bemp leo eo mont d'eze o seiz.\nAr beleg hag ar yaouankiz\n« Ar veleien, eme Jezuz-Krist, en e brezegen war ar Mene, eo holen an douar. »\nEur skeuden gaer eo hounnez, impliet gant Hon Zalver evit sankan eur wirione vras en sperejou an dud.\nAn holen a vlaz, a vir hag a yac'ha an treo; setu ive petra ra ar veleien. Blazan reont ar vue; heb-e, ar poaniou a vije diêsoc'h da zougen; breman ne c'houzanvomp ket nemeur a dra, heb-e, e c'houzanvjemp nebeutoc'h c'hoaz.\nMiret a reont ouz an dud da drei da fall; dre o labouriou, dre o c'homzou, dre o skoueriou, dre o zakramanchou, e lakont breinadurez ar pec'hed da bellàt. Yac'hât a reont pep tra; rei a reont d'an den yec'hed e eue, ha dreze ive.yec'hed e gorf, rak an darn vrasan eus klenvejou ar c'horf a zo ar vammen aneze en gouliou an ene. Ar veleien eo holen an douar.\nAn holen ne ra vad ebet, nemet mesket a vefe gant ar pez m'eo laket da viret. Ar veleien ive, penôs e refont d'an dud ar vad en deus c'hoant Jezuz-Krist a rafent, nemet mesket a vefent gante ?\nHogen, hirie ne glasker nemet eun dra, dispartian a-grenn ar beleg diouz ar bobl; hag an dounez a zo toullet etreze, eman ar gaou bemde o tonnât hag o ledanàt anezi. Ha koulskoude, ar beleg eo holen an douar.\nEur medesin bras, goude bezan tôlet evez, epad ugent vla, war ar pez a dremene endro d'ezan, a lavare kement-man :\n« War 342 familh am eus gwelet dizurz enne, 320 n'eent na war-dro beleg na war-dro Iliz.\n» War 417 den yaouank hag o deus tôlet, dre o dizurziou, an dismegans war o familh, n'am eus kavet nemet 12 hag o dije hentet ar veleien.\n» War 25 krouadur digar en kenver o zud, 24 ne darempredent ket ar veleien ! »\nKomz Jezuz-Krist a zo re wir : « Ar veleien eo holen an douar. »\nRak-se, tadou ha mammou, ma zo en ho parouz patronachou katolik, ho pugale n'hallont nemet kaout gonidegez en pep doare, evit o c'horf, o spered hag o ene, o tarempredi aneze.


Kêr Cherrapunji, al lec’h glepañ war an douar, a lenner war ar skritell-mañ.\nMeghalaya zo unan eus stadoù India e biz ar vro, war harzoù Bangladesh. "Kêr ar c’houmoul" eo ster an anv "Meghalaya" e sañskriteg hag en hindieg. En-dro da stad Meghalaya emañ Bangladesh er c’hreisteiz hag Asam en hanternoz. Ur stad vihan eo, gant war-dro 300 km hed eus ar c’hornôg d’ar reter ha war-dro 100 km eus an hanternoz d’ar c’hreisteiz. E 2000 e oa poblet gant 2 175 000 a dud. Shillong eo ar gêr-benn, gant 260 000 a annezidi.\nUl lodenn eus Asam e oa Meghalaya betek miz Genver 1972. Neuze e voe unanet ar c’hornioù-bro eus Asam ma veze komzet kaseg da vont d’ober ar stad nevez. Garoeg a vez komzet gant tud zo ivez ha saozneg eo yezh ofisiel ar stad. Kristenien eo an darn vrasañ eus an annezidi (70% anezho).\nE Meghalaya e vez kalz a c’hlav. Ar c’horn gleborekañ eo en India, gant 1200 cm a c’hlav bep bloaz well-wazh.\n↑ Les politiques linguistiques des états indiens, Université Laval, Kebek\nAdtapet diwar « https://br.wikipedia.org/w/index.php?title=Meghalaya&oldid=1481012 »\nKemmoù diwezhañ degaset d'ar bajenn-mañ d'an 4 Ebr 2013, da 23:05.


Bambareg - Wikipedia\nKomzet e : Mali, Burkina Faso, Aod an Olifant\nKomzet gant : 2 700 000 mammyezher\n~6 000 000 en holl\nYezhoù mandeek ar c'hornôg\nKod SIL BAM\nUr yezh mandeek eus skourr ar yezhoù mandingek eo ar bambareg (bamanankan) komzet e Mali, Burkina Faso hag Aod an Olifant gant tro-dro da 5 milion a dud evel yezh kentañ ha gant betek 10 milion all evel eil yezh, en holl 15 milion a dud. 80% eus tud Mali a gomz bambareg.\nUnan eus yezhoù ofisiel Mali an hini eo, m'emañ ar yezh muiañ-komzet dre ma vez komzet gant ar Vambared o-unan met talvezout a ra ivez da yezh voutin (lingua franca) ivez ar meuriadoù all.\nTost-kenañ eo ar bambareg d'an diouleg, ken tost da skouer evel m'emañ ar saozneg komzet e Breizh-Veur ouzh an hini komzet er Stadoù-Unanet.\nMeur a rannyezh zo, en o zouez ar re bennañ-mañ:\nDaoust ha ma oa bet ijinet, e 1949, un doare-skrivañ ispisial anvet ar skritur nkoek (n'ko) evit ober gant ar yezhoù mandeek dre skrid hag e vez implijet c'hoazh gant ar bamabareg, hiziv e vez skrivet kentoc'h gant al lizherenneg latin peurliesañ.\nYezhoù hag istor Mali\nFrazennoù e bambareg evit beajourion - Wikitravel\nWikipedia e bambareg.\nAdtapet diwar « https://br.wikipedia.org/w/index.php?title=Bambareg&oldid=1856831 »\nDernière modification le 18 Du 2019, à 07:13\nKemmoù diwezhañ degaset d'ar bajenn-mañ d'an 18 Du 2019, da 07:13.


Republik Sizalpin - Wikipedia\n(Adkaset eus Republik Cizalpin)\nAr Republik Sizalpin (italianeg: Repubblica Cisalpina; galleg: République Cisalpine) a oa ur “Republik c'hoar” da Vro-C'hall. Savet e oa bet d’an 29 a viz Mezheven 1797, gant jeneral Bonaparte, dre unvaniñ Republikoù Sispadania ha Transpadania d’ober ar Republik Sizalpin.\nKartenn eus hanternoz Italia e 1799\nBanniel ar Republik Cizalpin\nPa erruas ar jeneral Bonaparte en Italia d’an 10 a viz Ebrel 1796 e voe aloubet Lombardia gant e arme, da lavarout eo kêrioù a oa e dalc’h Aostria (Mantova) pe Stadoù ar Pab (Bologna, Ferrara). War-lerc’h an hañv e voe aloubet ivez ar stadoù dalc’het gant an Tiegezh Este (Modena, Reggio, Massa-ha-Carrara).\nD’ar 15 a viz Here 1796, gant an douaroù er c’hreisteiz d’ar Po (Modena, Bologna, Ferrara ha Reggio) e voe savet ur C’hengevredad sispadan, gant skoazell Bonaparte, hag en devoa ezhomm da sioulaat an traoù evit gallout kaout soudarded nevez da vont da vrezeliñ ouzh Aostria. Gant ar C’hengevredad e voe graet Republik Cispadania d’ar 27 a viz Kerzu, a voe roet dezhi ur Vonreizh d’an 19 a viz Meurzh 1797. D’an 30 a viz Genver 1797 e voe kresket, gant Massa-ha-Carrara ha Garfagnana, ha neuze, d’an 19 a viz C’hwevrer 1797, gant Romagna.\nD’an 29 a viz Mezheven 1797 e voe kendeuzet Republikoù Cispadania ha Transpadania, d’ober ar “Republik Sizalpin”.\nAdtapet diwar « https://br.wikipedia.org/w/index.php?title=Republik_Sizalpin&oldid=1822159 »\nDernière modification le 10 Gen 2019, à 18:47


Anv e shimaore\n97600, 97605, 97680, 97650\n71 437 ann. (2017)\n1 689 ann./km²\n12° 46′ 44″ Su\n45° 13′ 53″ Reter / -12.77889, 45.23151\nbihanañ 0 m — brasañ 572 m\nMamoudzou eo pennlec'h departamant tramor Mayotte e Meurvor Indez. Anvet Momoju e shimaore, ar rannyezh swahilek lec'hel, ez eo kumun bobletañ Mayotte. Dzaoudzi, war an enez vihan Petite Terre (pe Pamanzi), e oa ar gêr-benn gozh met dibabet e voe Mamoudzou da gêr-benn e 1977. Enni emañ an holl frammadurioù melestradurel, politikel, kenwerzhel hag artizanel kreiz. Ouzhpenn 50 000 annezad a zo bremañ o chom enni (war-dro 30 % eus poblañs hollek Mayotte).\n1.1 Douarouriezh ha torosennadur\n3.1 Roll ar vaered\nEmañ kêr Vamoudzou war arvor biz Grande-Terre (pe Mahoré) a-dal da enez Petite-Terre (pe Pamanzi) e Kanol Mozambik, etre norzh Mozambik ha norzh Madakaskar. A-ramp war ar menez hag an arvor emañ, alese e loc'h ar c'hobiri a ya eus Grande Terre da Petite Terre.\nOuzhpenn kreiz Mamoudzou e-unan ez a seizh kêriadenn d'ober ar gumun : Cavani, Kawéni, Mtsapéré, Passamaïnty, Vahibé, Tsoundzou I ha Tsoundzou II. Ar c'hêrioù tostañ eo Dzaoudzi, Pamandzi, Koungou, Dembéni hag Ouangani.\nDouarouriezh ha torosennadurAozañ\nEmañ reter ar gumun en arvor, war ribl daou ouf dispartiet gant beg Mahabo. Ur blaenenn strizh eo hag a ya d'ober un drederenn eus tiriad ar gumun war-bouez nebeud. Naou-dinaou pe meneziek eo kreiz ha kornôg Mamoudzou, gant gwezh ha gwezh all traoñiennoù ar stêrioù hag a dreuz anezhi en tu kornôg-reter. Emañ beg uhelañ ar gumun e Menez Mtsapéré en norzh (572 m).\nMeur a stêr a dreuz douaroù Mamoudzou :\nKawéni la joli\nDiorroet e voe Mamoudzou adal ar bloavezhioù 1860 evit eilañ ar pennlec'h Dzaoudzi. Tamm-ha-tamm e voe enframmet kêriadennoù kozh da heul ar c'hêriekadur. Lod eus ar c'hêriadennoù-se a oa anezho abaoe kantvedoù : Kaweni (XIVvet kantved), Mtsapéré (dibenn an XVIIIvet kantved), Choa pe « pointe Mahabou », kêriadenn savet er bloavezhioù 1830 gant ar Sakalava a oa deuet a-gevret gant Andriantsoly. E Kaweni hag e Kavani e voe savet div blantadeg korz-sukr gant labouradegoù en eil hanterenn eus an XIXvet kantved. Gallout a reer gwelet aspadennoù anezho c'hoazh.\nPrefeti Mayotte eo ar gumun. Rannet eo e tri c'hanton : Mamoudzou-1, Mamoudzou-2 ha Mamoudzou-3.\nRoll ar vaeredAozañ\n2008 2014 Abdourahamane Soilihi UMP Senedour (abaoe 2011)\nMeurzh 2014 → bremañ Mohamed Majani Tu-gleiz diseurt\nPoblañs ar c'hêriadennoù\nNiver dalc'het adal 1997 : Poblañs hep kontoù doubl\n20 307 32 733 45 475 53 022 57 281\nNiver dalc'het adal 1991 : Poblañs hep kontoù doubl\n(fr) Kumunioù Mayotte e lec'hienn an EBSSA\nAdtapet diwar « https://br.wikipedia.org/w/index.php?title=Mamoudzou&oldid=1805249 »\nDernière modification le 8 Gwe 2018, à 15:35\nKemmoù diwezhañ degaset d'ar bajenn-mañ d'an 8 Gwe 2018, da 15:35.


Henrik Pontoppidan - Wikipedia\nHenrik Pontopiddan a oa ur skrivagner danek hag en deus bet Priz Nobel al lennegezh a-gevret gant Karl Adolph Gjellerup. Ganet e oa bet d’ar 24 a viz Gouere 1857 ha marvet e oa d’an 21 a viz Eost 1943.\nHenrik Pontoppidan a oa bet ganet e Fredericia, e ledenez Jylland, mab d’ur pastor. Goude bezañ labouret evel skolaer ha goude-se evel kazetenner, e teuas da vezañ skrivagner leun-amzer adalek 1881. Beajiñ a reas kalz dre Europa.\nHenrik Pontoppidan a voe unan eus ar skrivagnerien naturelour kentañ e Danmark. En e oberennoù e taolennas e vro en e amzer, buhez ar re baour koulz hag hini hag ar re binvidik. Er bloavezh 1917 e voe roet dezhañ Priz Nobel al lennegezh, a-gevret gant Karl Adolph Gjellerup.\nMervel a reas Henrik Pontoppidan e Kopenhagen.\nUn nebeud eus e skridoùAozañ\nSandinge Meninghed (romant, 1883)\nFra Hytterne (danevell, 1887)\nIsbjørnen (romant, 1887)\nDet forjættede Land (romant e 3 levrenn, 1891-1895)\nLykke-Per (romant en 8 levrenn, 1898-1904)\nDe Dødes Rige (romant e 5 levrenn, 1912-1916)\nPontoppidan hag e oberennoù\nAdtapet diwar « https://br.wikipedia.org/w/index.php?title=Henrik_Pontoppidan&oldid=1457346 »\nDernière modification le 3 Ebr 2013, à 23:53\nKemmoù diwezhañ degaset d'ar bajenn-mañ d'an 3 Ebr 2013, da 23:53.


Al lennadegoù foran e brezhoneg - Brest.fr\nAl lennadegoù foran e brezhoneg er rouedad levraouegoù ha mediaouegoù kêr eus Brest\nMont a ra ar brezhoneg ha sevenadur Breizh d’ober ul lodenn a bouez eus pinvidigezh sevenadurel Brest. Ur fed istorel ha sokial int ha ret eo ober ganto evel ul lodenn eus ar glad sevenadurel, evel unan eus perzhioù ar vuhez sevenadurel e Brest hag a zo danvez krouiñ ennañ hag evel un dachenn ma kinniger obererezhioù digor d’an holl ha mat evit an unvaniezh sokial. Gant Ti-kêr Brest e vez sikouret an aozadurioù hag an obererezhioù a zo o fal gwareziñ ha treuzkas glad Breizh hag e lakaat da vevañ.\nGrataet en deus Ti-kêr Brest kas oberoù da benn war meur a dachenn. Traoù a bouez eo al lennadegoù foran ha mat e vo reiñ lañs dezho evit sikour ar vrezhonegerien hag ar re a zo o teskiñ hag a zo muioc’h-mui anezho.\nGant ar rouedad levraouegoù ez eus 30 000 diell hag a sell ouzh danvez Breizh (levrioù, kelaouennoù, CDoù, DVDoù, skridoù-sonerezh, dielloù niverel). En o mesk ez eus 3 000 oberenn vrezhonek, 1 500 anezho a c’heller amprestiñ da gas d’ar gêr, ar re all zo da vezañ lennet war al lec’h.\nKenlabourat a ra ar rouedad levraouegoù gant Sked hag Emgleo Breiz evit kas ur c’hlub lenn e brezhoneg en-dro. Bodet e vez ar c’hlub-se da 8 eur noz, bep miz, d’ar Yaou kentañ, el levraoueg studi. Graet e vez kement-se abalamour da lakaat an dielloù-se war wel.\nLevrioù evit ar yaouankiz\nEmeur o staliañ dastumadoù levrioù brezhonek evit ar yaouankiz e levraouegoù Lambezelleg hag ar Milinoù evit klokaat ar pezh a zo gant al levraoueg Neptun.\nLabourat a reer ivez asambles gant ar skolioù divyezhek Div Yezh pe dre soubañ Diwan en-dro d’ar c’houlzad « Klaskerien ha treizherien soñjoù ».\nGant Sylvie Vigouroux eus Park an Arvorig e vez roet ur skoazell deknikel, harpañ a ra al levraouegerien o treiñ bep bloaz titloù un dek albom bennak evit ar yaouankiz. Implijet e vez an troidigezhioù-se gant al levraouegerien evit degemer klasoù pe evit an abadennoù « Penndoullig » (istorioù evit ar vugale kontet gant al levraouegerien, div wech ar bloaz d’ar Sadorn vintin).\nBep bloaz e vez aozet un nozvezh etreoberiat ma vez goulennet digant an dud lenn ur varzhoneg dibabet ganto, e brezhoneg pe/hag e galleg (ne vez ket troet an testennoù), war an tem lakaet evit Nevezamzer ar varzhed.\nKinniget eo an danvez brezhonek e-barzh ur bajenn eus porched Internet al levraouegoù, ha lakaet e vez an traoù nevez war wel eno :\nGraet e vez anv eus an traoù hag eus an « taolioù-from » a-berzh ar bodad lenn hag an implijidi.\nWar ar blegfollenn da ginnig ar rouedad levraouegoù ez eus ivez ur bajenn e brezhoneg evit kinnig an dielloù a zo er yezh-se. Kavout a reer ivez ur rubrikenn e brezhoneg el lizher kelaouiñ daouviziek « Bibliofil ».\nKelaouet e vo an dud dre ur porched urzhiataerezh hag emeur o treiñ e brezhoneg an etrefas foran da glask e-barzh ar c’hatalog dre urzhiater.\nBroudañ a reer implijidi an Ti-kêr da lakaat o anv evit stummadurioù war ar brezhoneg, ar pezh en doa lavaret Ti-kêr Brest ober da-geñver ar garta Ya d’ar brezhoneg. Kreskiñ ingal a ra an niver a vrezhonegerien e-touez implijidi al levraouegoù, ganto ur gwir c’hoant d’implijout o stummadur evit gwellaat kalite ar c’hinnig er servij publik.\nHag evit klozañ, peogwir ez eo ar mediaouegoù lec’hioù deskiñ ha stummañ dibaouez, emeur oc’h amprouiñ ur savenn evit deskiñ brezhoneg dre Internet.


Pajenn:Le Gonidec - Bibl Santel pe Levr ar Skritur Sakr, eil levr.djvu/597 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/597\ngwanderiou, évit ma choumô enn-oun ners ar C’hrist.\n10. Dré-zé en em blijann em gwanderiou, enn dismégansou, enn ézommou, enn heskinou, enn an̄keniou évid ar C’hrist : râk pa ounn gwân, neûzé eo ounn kré.\n11. Diboell ounn deûet, ha c’houi eo hoc’h eûz va rédiet da véza. Râg gan-é-hoc’h eo é tlienn béza meûlet : pa n’ounn két bét distéroc’h égéd ar ré vrasa eûz ann Ébestel, pétrâ-bennâg n’ounn nétrâ.\n12. Koulskoudé merkou va Abostoliez a zô en em ziskouézet enn hô touez gan̄t péb habaskded, gan̄d arouésiou, gan̄t burzudou, ha gan̄d ôberiou nerzuz.\n13. Râk pétrâ hoc’h eûz-hu bét a nébeûtoc’h égéd ann Ilizou all, némét n’em eûz kéd hô péc’hiet ? Distaolid d’in ar gaou-zé.\n14. Chétu ann trédé gwéach ounn en em reizet évit mon̄d d’hô kwélout, ha na rôinn kéd a véac’h d’é-hoc’h. Râk na glaskann kéd ar péz a zô d’é-hoc’h, hôgen c’houi eo a glaskann. Râk né kéd ar vugalé a dlé dastumi tenzoriou évid hô zadou, ann tadou eo a dlé dastumi évid hô bugalé.\n15. Ha mé a rôi a galoun vâd kémen̄d em eûz, hag en em rei a rinn c’hoaz va-unan évid hoc’h énéou, pétrâ-bennâg évid hô karoud ével ma rann, é karit nébeût ac’hanoun.\n16. Hôgen bézet : n’em eûz két hô péc’hiet ; hôgen, war hô menô, eunn dén troidelluz ounn, hag eo felled d’in hô kéméroud dré ijin.\n17. Ha lékéad em euz-mé unan-bennâg eûz ar ré em eûz kaset étrézég enn-hoc’h da denna eunn dra digan-é-hoc’h ?\n18. Pédet em eûz Tituz da von̄d d’hô kwelout, hag em eûz kaset gan̄t-han̄ unan eûz hor breûdeûr. Ha Tituz en deûz-hén̄ tennet eunn dra digan-é-hoc’h ? Ha n’hon eûz-ni kéd heûliet ann hévélep spéred ? Ha n’hon eûz-ni két kerzet war ann hévélep roudou ?\n19. Ha menna a rit-hu c’hoaz pénaoz en em zidamallimp dira-z-hoc’h ? Komza a reomb ouz-hoc’h dirâk Doué er C’hrist : ha kémen̄d a lévéromp d’é-hoc’h, va breûdeûr kér, eo évid skouér-vâd d’é-hoc’h.\n20. Râg aoun em eûz, pa’z inn d’hô kwélout, n’hô kavinn kéd ével ma fell d’in, ha na gavot két ac’hanoun ével ma fell d’é-hoc’h : aoun em euz na vé enn hô touez reûstlou, gwariziou, drougiézou, strivou, drouk komsiou, c’houibanadou, stambouc’hiou, dispac’hiou :\n21. Hag ével-sé, pa zeûinn adarré d’hô kwélout, na vézékajé Doué ac’hanoun enn hô prô, ha na vé réd d’in gwéla war veûr a hini péré hô doa péc’het a-raok, ha n’hô deûz két gréad pinijen eûz hô lousdôni, euz hô gadélez, hag eûz hô likaouérez.\n1. Chétu évid ann trédé gwéach éz ann d’hô kwélout. É génou daou pé drî dést é savô pép gér.\n2. Lavaret em eûz dijâ d’é-hoc’h, ha lavaroud a rann c’hoaz ha mé ezvézan̄d, hôgen ô véza ma vézinn bézan̄d abarz némeur, pénaoz ma teûann eur wéach all, na esperninn kéd ar ré hô deûz péc’het, nag ar ré all holl.\n3. Ha felloud a ra d’é-hoc’h arnodi galloud ar C’hrist péhini a gomz dré va génou, pehini né két bét gwân, hôgen gallouduz enn hô touez ?\n4. Râk pétrâ-bennâg ma eo bét staget oud ar groaz hervez ar gwander ; hôgen béva a ra bréma dré ners Doué. Ha nî ivé a zô gwân gan̄t-han̄, hôgen béva a raimp gan̄t-han̄ dré ners Doué péhini a wéleur enn-hoc’h.\n5. En̄klaskid hoc’h-unan mar d-é-moc’h er feiz : en em arnodit hoc’h-unan. Ha na anavézit-hu kéd hoc’h-unan pénaoz éma Jézuz-Krist enn-hoc’h ? Némét kollet é vec’h a-grenn.\n6. Hôgen mé a esper pénaoz éc’h anavézchot n’omp két nî kollet a-grenn.\n7. Hôgen nî a béd Doué évit na réat droug é-béd ; nann évit ma vézimp kavet mâd, hôgen évit ma réot ar pez a zô mâd da ôber, ha pa dléfemp ni béza kollet.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/597&oldid=155262 »\nKemmoù diwezhañ degaset d'ar bajenn-mañ d'an 4 Gen 2020, da 19:29.


โรงแรมที่ดีที่สุดใกล้ Temple of St. Sergius of Radonezh, Divnomorskoye\nKirova, 13, Divnomorskoye, รัสเซีย\nระยะทางใดๆ จาก Temple of St. Sergius of Radonezh\nกรองระยะทางใดๆ จาก Temple of St. Sergius of Radonezh\n0.0 กม. จาก Temple of St. Sergius of Radonezh\n0.1 กม. จาก Temple of St. Sergius of Radonezh\n0.3 กม. จาก Temple of St. Sergius of Radonezh\n0.8 กม. จาก Temple of St. Sergius of Radonezh\nPionerskaya St., 4, Divnomorskoye 353490, รัสเซีย\n1.1 กม. จาก Temple of St. Sergius of Radonezh\n5.0 กม. จาก Temple of St. Sergius of Radonezh\n7.0 กม. จาก Temple of St. Sergius of Radonezh\n7.4 กม. จาก Temple of St. Sergius of Radonezh\n7.9 กม. จาก Temple of St. Sergius of Radonezh\n8.0 กม. จาก Temple of St. Sergius of Radonezh\n8.5 กม. จาก Temple of St. Sergius of Radonezh\n9.3 กม. จาก Temple of St. Sergius of Radonezh\n9.6 กม. จาก Temple of St. Sergius of Radonezh\n9.8 กม. จาก Temple of St. Sergius of Radonezh\n10.3 กม. จาก Temple of St. Sergius of Radonezh\n11.0 กม. จาก Temple of St. Sergius of Radonezh\n11.2 กม. จาก Temple of St. Sergius of Radonezh\n11.5 กม. จาก Temple of St. Sergius of Radonezh\n11.6 กม. จาก Temple of St. Sergius of Radonezh\n11.9 กม. จาก Temple of St. Sergius of Radonezh


Pajenn:Dizanv - Ar c’henta Miz Mari, 1868.djvu/29 - Wikimammenn\nPajenn:Dizanv - Ar c’henta Miz Mari, 1868.djvu/29\nho pezo ive, e crescoc’h ive joa an Aotrou Doue ; n’oc’h euz nemet sevel eus ar stad a bec’hed, evel pa veec’h o c’henel a nevez, dre ar c’heuz d’ho pec’hejou ; rac muioc’h a joa a vezo er Baradoz evit ur pec’heur a rai pinijen, eget evit naontec-ha-pevar-ugent den just, ha n’o d-euz izom ebet da ober. Perac eta revuz ar joa-ze deoc’h ha da Zoue ? Sellit ! Delc’her ar pec’hed ganeoc’h, a zo delc’her ur bourreo : biken n’ho pezo guir joa ebed, endra ma vezo ganeoc’h.\nAr Verc’hez a oe roed dezi gant e c’herent, ervez a oa bet discleried dezo a-berz Doue, an ano Mari. Mari, an ano-ze a ra joa d’an Elez, a gonsol an dud en o foaniou, ac a laca en erevent da grena gant spont.\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/29&oldid=109277 »\nKemmoù diwezhañ degaset d'ar bajenn-mañ d'an 26 Her 2017, da 11:30.


Christina Mirabilis - Wikipedia\nGanedigezh c. 1150\nMarv 24 a viz Gouere 1224\nSantelezhadur Hini ofisiel ebet\nAzeulet e Limburg\nGouel 24 a viz Gouere\nChristina Mirabiis (c. 1150 - 24 a viz Gouere 1224) a oa ur gevrinadez kristen bet ganet e Brustem, nepell diouzh Sint-Truiden e Kontelezh Loon, Priñselezh Liège (en Izelvroioù hiziv).\nDa santez e voe lakaet en he bro e-kerzh he buhez, hag enoret e voe e-pad kantvedoù goude he marv evel m'en diskouez ar meneg anezhi e Legenda aurea Jacobus de Voragine (c. 1230-1298), e deiziadur Fasti Mariani e 1630  hag el levr Lives of the Saints gant Alban Butler, embannet e 1756-59. \nBrudet e voe adalek 1171, pa oa 21 bloaz, abalamour ma savas a-ziwar he arched e-kerzh he oferenn gañv en iliz Sint-Truiden. D'an oad a 74 vloaz e varvas da vat ha da viken.\nE miz Gouere 1924 e prezegas an islamoniour Louis Massignon (1883-1962) e Belgia a-zivout Christina Mirabilis.\nHiziv c'hoazh e vez sellet a-dost ouzh deskrivadurioù ar burzhudoù a lakaer war he anv, hag ouzh he feiz iskis.\nBiskoazh n'eo bet santelezhet gant an Iliz katolik roman.\nTrede merc'h un tiegezh kouerien gristen e oa Christina ; pa voe emzivadez da 15 vloaz ez eas da vaesaerez.\nNebeut goude he 20vet bloaz e kouezhas e droukfell : yudal a reas ha kouezhañ war al leur ma chomas reut, he daoulagad disgwennet hag aet he anaoudegezh diganti, kent krenañ en ur zantañ he zeod ; goude-se e tistegnas he c'horf hag e teuas eon ouzh he divuzell. Ker spouronus e voe ar barrad ma kredas d'an dud e oa marv ar vaouez yaouank.\nObidoù a voe aozet, lakaet an hini varv war ziskouez en he arched en iliz-parrez evel ma oa ar c'hiz, ha lidet an oferenn gañv. E-kerzh kan an Agnus Dei avat e savas Christina a-ziwar he arched hag e pignas betek bolz an iliz ; pa voe gourc'hemennet dezhi gant ar beleg diskenn e sentas hag e leurias war an aoter, ma tisklêrias bout bet en ifern, er purgator hag er baradoz ma oa bet urzhiet dezhi distreiñ d'an Douar da bediñ evit eneoù ar purgator. \nAdal neuze e c'hoarvezas darvoudennoù iskis an iskisañ en he buhez, a voe dastumet gant an doueoniour Thomas de Cantimpré (1201-1272)  diwar danevelloù testoù ha gant ar c'hardinal Jacques de Vitry (1160-1240), en devoa kejet meur a wech ouzh Christina. Diskouez a reas honnezh soñjoù abafus koulz ha barregezhioù dibar.\nNe oa ket evit gouzañv c'hwezh an dud all abalamour ma c'helle santout o fec'hedoù, emezi, setu e pigne er gwez ha war savadurioù pe e kuzhe en armili ha fornioù evit mirout a gejañ outo ; dibradañ zoken a rae a-wechoù. En dienez duañ e tibabas bevañ, zoken hervez arouezioù-barn an XIIIvet kantved, pa gouske war reier, gwisket e truilhoù, o c'houlenn an aluzen hag o tebriñ forzh petra a c'helle tapout. Gouest e oa d'en em ruilhal en tan hep bout devet an disterañ, d'en em vac'hañ e fornioù gor ma yude e-pad eurvezhioù gant ar boan kent mont er-maez dibistig, da chom devezhioù-pad er goañv e dourioù sklas ar Meuse en ur bediñ da c'houlenn trugarez an doue ha d'en em deurel en ur wazh-dour dindan elvennoù ur vilin o treiñ hep na vije bloñset he c'horf pe torret he eskern ; kalz amzer a dremene e bezioù ivez, ha chas a rede war he lerc'h d'he dantañ. Diskouez goursavioù a rae alies, ma lavare ambroug eneoù an dud nevez-marvet betek ar purgator, ha reoù ar purgator d'ar baradoz.\nLiesdoare e voe soñjoù an dud diwar he fenn, pa grede da lod e oa anezhi ur santez dibabet gant Doue hag a ziskoueze dre he oberoù hag he foanioù ar pezh a c'houzañve an eneoù er purgator ; lod all a lavaras e oa-hi satanazet, pa soñje da lod all c'hoazh e oa ur sodez anezhi ha mat pell zo.\nGoude marv ar gevrinadez e tisklêrias priolez kouent Santa Katarina e sente Christina ouzh kement urzh a veze roet dezhi daoust d'he oberoù ha komzoù dreistordinal.\nTremen tri c'hantved diwezhatoc'h e skrivas ar c'hardinal Roberto Bellarmino (1542-1621) e c'helled fiziout e testeni Thomas de Cantimpré, pa oa un den sirius anezhañ ha peogwir e oa bet kadarnaet an darvoudoù gant Jacques de Vitry. A-glev hag a-wel d'an dud e komze hag e rae Christina. An holl o deus he gwelet o chom en tan hep bout devet hag o vout gloazet hep na chomje he goulioù warni pelloc'h eget ur pennadig.\nE 1224, d'an oad a 74 vloaz, e varvas Christina Mirabilis e Sint-Truiden.\nVon sant Christina\nDer Heiligen Leben (Legenda aurea)\nAbred en he buhez e voe santelezhet Christina gant tud he farrez. Anzavet e voe he santelezh gant meur a eskob er XVIIvet kantved hag en XVIIIvet kantved, a erbedas ma vije miret he relegoù. Biskoazh avat ne voe anavezet en un doare ofisiel gant ar Vatikan, daoust d'an azeul a vez gouestlet dezhi e proviñs Limbrug.\nGoulennet e vez diganti erbediñ evit ar vilinerien hag an dud nammet o spered ; pelloc'h e voe astennet an azeul d'ar micherioù a ra war-dro kleñvedoù ar spered.\nChristna the Astonishing eo anv ur ganaouenn gant ar strollad sonerezh rock aostralian Nick Cave and the Bad Seeds en e seizhvet albom, Henry's Dream (1992)\nAnv un dastumad barzhoneggoù gant ar Saozez Jane Draycott (*1954) ha Lesley Saunders eo ivez. \n(en) BUTLER, Alban (1756-1759) : Lives of the Saints, HarperSanFrancisco, 1991 (ISBN 978-0-06-069299-5) • Lenn en-linenn\n(en) CANTIMPRÉ, Thomas de : Bonum universale de apibus, Routledge, 2006 (ISBN 978-0-415-96944-4) • (la) Lenn en-linenn\n(en) SCHAUS, Margaret C. : Women and Gender in Medieval Europe – An Encyclopedia, Routledge, 2006 (ISBN 978-0-415-96944-4)\nUr film a voe graet e 2017 gant ar stadunanad James Ristas. <ref>(en) Inernet Movie Database\n↑ (de) (la) BSB-MDZ, linenn3\n↑ Butler, op. cit.\n↑ (en) Catholic Saints\n↑ T. de Cantimpré, op.cit.\n↑ * (en) Two Rivers Press, 1998 (ISBN 978-1-901677-07-2)\nAdtapet diwar « https://br.wikipedia.org/w/index.php?title=Christina_Mirabilis&oldid=1830387 »\nKemmoù diwezhañ degaset d'ar bajenn-mañ d'an 3 Meu 2019, da 22:12.


C'hoari a-stroll n'out ket barzh - Stal Mignoned ar Brezhoneg\nBoutik Mignoned ar brezhoneg / C’hoari stroll “N’out ket barzh” (APLUD)\nC’hoari stroll “N’out ket barzh” (APLUD)\n“N’out ket barzh” a vez kinniget alies en nozvezhioù c’hoari evit ar re vras. Palioù eeun a zo: bezañ prim, flapañ ha c’hoarziñ.\nC’hoari a-stroll « N’out ket barzh »\nAr c’hoari a-stroll-mañ a zo bet savet ha produet e Breizh diwar intrudu Sten Charbonneau. A-drugarez dezhañ e teu aesoc’h ha splannoc’h ober gant ar brezhoneg evit an deskidi hag evit an dud ampart zoken.\nAPLUD eo un embanner c’hoarioù pedagogel. “N’out ket barzh” en o zouez a zo bet krouet e 2017.


Buhezek hag aes da gompren, troiennoù brezhoneg ha blaz ar galleg a-wechoù e-barzh frazennoù’zo.\nAnv ar pezh : Ar barner er prizon\nBloavezh : 1979\nTapet e vo ar barner gant ar prizoniad e oa daet da welet.\nDaet eo ur barner da gomz d’un torfetour er prizon. Ar gward August zo o lakaat div gador hag e ya da gerc’had ar prizoniad.\nRokoko en doa lazhet e wreg. Krog eo ar barner da c’houlenn traoù gantañ hag en em rentañ kont a reont e anavez an eil egile abaoe o yaounakiz : eñvorennoù a zo gante a-benn neuse, hag an troioù-kaer o deus graet gwezhall.\nAet eo an daou da c’hoari « saute-mouton » hag evit-se e c’houlenn Rokoko gant ar barner tennañ e chadenn. Evel-just e ya kuit an torfed !\nSal vihan ur prizon : n’eus nemet un daol vihan ha div gador.\nDilhad gward, ur bistolenn\nDilhad barner, un tog gantañ\nDilhad prizoniad, staget e zaouarn gant ur chadenn\nSkrivet d’ar 26 a viz Eost 1979.\nTi-Embann : Brud nevez. Bloavezh : 1979.


DIGORADUR AN ENSKRIVADURIOÙ\nCommuniqué de presse de Neizhig (porte parole Claire Corre) publié le 7/09/17 12:18\nAr vagouri divyezhek brezhoneg-galleg a zigoro e trimiziad 1añ 2018 e Roazhon\nDigoradur an enskrivadurioù er vagouri Neizhig\nAr C’huzul-merañ, izili burev Neizhig, Kêr Roazhon, ar Steredenn - l’Etoile zo laouen o reiñ deoc’h da c’houzout ez eo digor dalc’h kentañ an enskrivadurioù er vagouri Neizhig.,\nadalek bremañ eo digor an enskrivadurioù.\nDa bep distro-skol e welomp, e kêr Roazhon, e vez muioc’h-mui a gerent hag a zibab skoliata o bugale e-barzh an hentadoù divyezhek brezhoneg-galleg ha kement-se adalek ar skol-vamm.\nKêr Roazhon, harpet war he rouedad skolioù divyezhek efedus, ne ginnige, koulskoude, lec’h degemer bugaligoù ebet daoust m’emañ el lusk roet d’an divyezhegezh brezhoneg-galleg ha ma’z eus ur goulenn kreñv er gevredigezh. O welet e oa un ezhomm eo deuet ar soñj da zigeriñ ur framm degemer divyezhek brezhoneg-galleg e Roazhon gant statud ur gevredigezh.\nDiwar atiz ar gevredigezh Divskouarn, ur gevredigezh hag a labour evit kas ar brezhoneg war-raok a-raok ar skoliata hag Ofis publik ar brezhoneg, en doa lakaet ur strollad labour kalz a boan neuze evit sevel ur vagouri divyezhek brezhoneg-galleg e Roazhon : Groupe de travail crèche bilingue breton-français - Strollad labour magouri divyezhek brezhoneg-galleg. E miz Meurzh 2015 e oa en em unanet an dud a oa en emvod kentañ ha krouet o doa « Neizhig ».\nGoude daou vloaz hepken ha goude bezañ labouret a-dost gant servijoù Renerezh ar Vugaligoù Kêr Roazhon,\neo laouen skipailh Neizhig, Kêr Roazhon, en Steredenn - l’Étoile, o reiñ deoc’h da c’houzout ez eo digor dalc’h kentañ an enskrivadurioù er vagouri Neizhig.\nEtre miz Gwengolo hag kreiz miz Here 2017 e pado an enskrivadurioù evit un degemer e miz Genver 2018.\nBetek 16 bugel a c’hallo bezañ degemeret en 81 boulouard Alberzh 1añ, e karter Brekiniou.\nMeret e vez an ti gant ur gevredigezh met ar plasoù a vez roet dre hanterouriezh ar Steredenn - L’Étoile, hervez an dezverkoù e talvoud evit magourioù all Roazhon. Trugarez da vont e darempred gant ar Steredenn - l’Étoile evit gouzout hiroc’h.\nL’ÉTOILE Kreizenn-ditouriñ bugaligoù\n2 straed Jacques Gabriel, 35000 Roazhon\n02 99 67 11 70 pe infos [at] etoilerennes.fr\nNeizhig zo o tuta 5 brezhoneger war dachenn ar vugaligoù par Neizhig\nNeizhig recrute son équipe de 5 brittophones par Neizhig\nOUVERTURE DES INSCRIPTIONS À LA CRÈCHE NEIZHIG par Neizhig\nLa plus grande crèche bilingue breton-français de Bretagne ouvrira en 2018 à Rennes par Neizhig\nAssemblée générale de l'association Neizhig par Neizhig\nAssociation Neizhig ou la création d'une crèche bilingue breton-français à Rennes : Réunion d'informations ouverte à tous par Neizhig\nLa crèche Babigoù de Vannes lance un appel par Louis Gildas\nUne crèche de Noël géante qui reproduit les lieux du Morbihan par VinciCom\nUne crèche en breton en pays de Retz par BEMDEZ


ac'h eus - Wikeriadur\nEus ac'h hag eus.\nac'h eus /aˈɣøsː/\nFurm ar verb en devout/kaout en eil gour unan an amzer-vremañ, en doare-disklêriañ\n« mes penaos e raimp-ni hon taol ? Te, 'michañs, ac'h eus soñjet e kement-se a-raok dont d'am c'haout ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 159.)\n« Ken grevus-se eo ar pezh ac'h eus da ziskleriañ din » ? — (Jakez Konan, Ur marc'hadour a Vontroulez, Al Liamm, 1981, p. 51.)\n— [...]. Sioulaet e oa e wreg dec'h d'abardaez, p'he doa pellgomzet din, arabat deomp degas trubuilh ha freuz er c'houblad-se gant ar pezh ac'h eus kavet. [...]. — (Yann Gerven, Brestiz o vreskenn, Al Liamm, 1986, p. 29.)\n— Sell, Weasley, chañs ac'h eus, Potter en deus gwelet ur pezh moneiz war an douar, eme Valfoy. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 231.)\nam eus (em eus), en deus, he deus, hon eus, ho peus, o deus\ngalleg : (tu) as (fr)\nAdtapet diwar « https://br.wiktionary.org/w/index.php?title=ac%27h_eus&oldid=309155 »\nKemmoù diwezhañ degaset d'ar bajenn-mañ d'an 31 Kzu 2020, da 11:56.


Pajenn:Almanak Breiz Izel (1872).djvu/29 - Wikimammenn\nPajenn:Almanak Breiz Izel (1872).djvu/29\nlâret drouk a-bed euz ar re pere ho d-eûz laket ia bars ann urn, pe gouest ar vot. Keuz a-walc’h ho d-eûz bet a gement-se, divezatoc’h, me oar vad. Ha neuze, ho c’hredenn a oa penoz a reent mad. Roët a oa bet d’ezhe da gredi, dre ur gaou milliget, penoz o lâret ia a rojent ho mouez evit ar peuc’h, ha daou viz goude ma oa bet seiz million ia ewit ar peuc’h, a oe disklêriet ar brezel, war un digarez fall. Hag aboe, pegement a valloziou war ar Plebiscit ! Goude kement-se, kalz a dud na ioullont ken mont da voti. Hogen kement-se a zo gwasoc’h c’hoaz : rèd eo voti, na euz forz petra a c’hoarvezo. Mar chomfe an dud honest er gêr, ann deziou votadek, ar re fall ho defe joa vraz a gement-se, hag a vefe gwelet c’hoari gaer neuze !\nAnn Impalaër hen efoa ezomm euz ar Plebiscit evit ho lakaad da disober hoc’h-unan ar pez ho poa grêt a vad ar bloaz a-raok. Rag ann elektionou en 1869 evit henvel deputeed na oant ket bet ken fall hag ar re-all. Kalz a deputeed mad a oa bet hanvet, hag an Impalaër a wele he nerz hag he c’halloud bihannêt dre gement-se, rag ar gouarnamanjo honest, hep ken, na gollont netra euz ho nerz hag ho galloud pa ve sellet piz hodoare. re ar ia-se, a zo bet tennet digant-hê, ann elektourienn pere ho defoa tammalet drouk-oberou ar gouarnamant, o henvel deputeed mad, — a ree neuz (semblaient) da em dislâret, hag ann Impalaër hen eûz gallet neuze ober êsoc’h evel ma plije d’ezhan. Neuze e tolaz ar Franz er brezel maleüruz a ouzoc’h ha pehini, ma vije deut da vad, a dlee starda he gurunenn war he benn ha war hini he vab he goude.\nEn-sell da gement-se, a kemeraz ann abek kenta a gavaz, hag ar falla. Ar Spagnoled a glaske, pell a oa, ur Roue. Me gav ho dije grêt koulz o chom en Republik, ’vel ma oant. Neuze eta e kinnigjont ar gurunenn da ur prinz Allmand, kar d’ar roue Prus, ar prinz Hoenzollern, pehini a lâraz ia d’hoc’htu. Ar gouarnamant a Franz na gavaz ket kement-se mad, — hag, en gwirione, na oa netra da lâret war se, rag na oa ket un dra-vad evidomp iwe. Ar prinz Hohenzollern a lâr neuze d’ar Spagnoled kas ho c’hurunenn da un all-bennag. Hervez a venne an holl na oa ken de distrei war se : ha setu ann holl laouenn braz, hag ar brezel mouget, me oar-vad ?\nNann, nann, na gredet ket se. Ann Impalaër hag he vinistred ho d-eûz c’hoant da gaout ar brezel, na eûz forz pennoz, hag ar brezel a vezo grêt. Neuze eta e klasker ur chikan all d’ar roue Guillôm, hag heman na c’houlenne nemet-se, hag ive he vinistr, ar potr ﬁnn Bismarck. Klasket a oe neuze un digarez, ha lâret penoz ambassadeur Franz en Berlinn a oa bet digomerret fall, ha drouk-komzet out-han (insulté) gant ar roue Guillôm, ar pez na oa ket gwir. Ar bemzek a viz gouere (ar c’houlz-se a vezo pell sonj anezhan) daou\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/29&oldid=118965 »\nKemmoù diwezhañ degaset d'ar bajenn-mañ d'an 9 Eos 2018, da 05:28.


Pajenn:Juluen - An Ankelc her.djvu/41 - Wikimammenn\nPajenn:Juluen - An Ankelc her.djvu/41\nec’h int. Alïesoc’h e vezont e Kêr-foulet evit e Kervarrek, ha n’oun ket hag e n’o defe ket grêt ar c’hoari-man evit chachan diganin eur gwenneg bennak d’o godel,… evit kaout peuc’h ha bean ar sioulan ma c’hallfe war ar jeu man.\nHag e gwirione, adalek ma vro krog ar vrud da redek, penôs e vo an ti-man, eun ti pleustret gant an diaoul, pe eur spontailh all bennak ; achu d’an dud da zont da c’houlenn hen feurmi. Hag an ôtrou, petra laro ? Ma ne ven ket tamallet c’hoaz ! Ha lammet ma gopr diganin ! (Ermez e klever trouz)… Glevet ket, ’meus aoun int arru… ha petra rin-me ? Ma karjen bean harzet anê da zont aman, arôk Gourmikêl ? Met breman ’on re zivezat ! Ha keuz arôk ma ne ve ket, keuz goude ne dalv ket !\nAR BOBALEON — LUCH AR BITOUZ HAG AN DILOJERIEN\nAllo ! pôtred, an treo-man ac’han buan ! Betegout na teufe c’hoaz an diaoul da gerc’hat anê !\nBuanan ma c’hallfomp, Luch ar Bitouz. Met roet d’imp eun tamm amzer ’velkent ; me gred hon heus hastet awalc’h betek breman, — e tiver dija an dour diouzin !\nYa ! Ya ! Ya ! pôtred, marvat n’eo ket red d’ac’h ’n em lac’han.\nAR MEMES RE — AN ARCHERIEN — AR BARNER\nAr Barner (Luch ar Bitouz hag e bôtred a zo nec’het bras)\nNann ! Nann ! n’et ket da vont re vuan, ma welfomp eun tamm penôs eman kont gant ar jeu-man, pôtred !! Rak, adalek ma n’eus bet gwelet den ebet, troïdeller ebet o tont e ti-man, nag o filostât wardro, an dodion hag an drouz hag ar jolori a ve aman bemde, n’hallont bean nemet eus perz Luch ar Bitouz pe e wreg ! Darn a lâro, a dra zur, e teu an diaoul, pe kornandoned aman ; met n’eo ze nemet kôjou gwrac’hed koz, ha ne dleer ket ober muioc’h a van oute evit kastell an Taro ouz eun tôl avel poac’h !\nAr wirione ’zo ganac’h, otrou « juj ». Hag evel d’ei breman, ma roulo !\nAdtapet diwar « https://br.wikisource.org/w/index.php?title=Pajenn:Juluen_-_An_Ankelc_her.djvu/41&oldid=107697 »


Pajenn:Perrot - Bue ar Zent.djvu/588 - Wikimammenn\nPajenn:Perrot - Bue ar Zent.djvu/588\nLoeiz, mab da Jarlez II, roue Napl ha Sisil, ha da Vari, merc’h Stephan V, roue ar Hongri, a oa niz-bihan, dre e dad, da zant Loeiz, roue Frans, ha niz, dre e vamm, da zantez Elisabeth ar Hongri.\nNe oa c’hoaz nemet eur bugel, hag e vrasan dudi oa mont da welet an ilizou, klevet hano eus a Zoue, gourvez en harz e wele, kastizan e gorf ha rei aluzen d’ar paour.\nDa bevarzek vla, ec’h eas da Varselon, gant daou eus e vreudeur, da gemer plas o zad, a oa dalc’het er prizon gant Per III, roue an Aragon.\nEpad an amzer-ze, daoust pegen tost e veze dalc’het d’ezan, n’en em glemmas ket eur wech ; e garante evit Doue hag e nesan hag e c’hlanded a gorf hag a ene a vleunias eno, evel al lili hag ar roz e-touez an drein hag ar spern.\nDaou vanac’h eus a Urz sant Fransez a veze gantan dalc’h-mat, hag a gelenne anezan war ar skianchou sakr. Epad eur gwall glenved an evoe e roas e c’her da Zoue da vont en Urz sant Fransez ma roje d’ezan ar yec’hed. Ar pareans a deuas hag e chadennou a gouezas ; e gentan preder a oe klask an tu da heuilh e bromese.\nHogen, er mare-ze, e vreur henan a deuas da vervel ; kurunen Napl a deue d’ezan dre wir ; mes he rei a reas da Robert, e vreur yaouankan.\nGant ôtre Bonifas VIII, e oe beleget da zaou vla warn-ugent ha hanvet raktal da eskok en Toulous. Arôk mont d’e eskopti, e tremenas dre vanati Ara-Caeli, hag e wiskas eno saë sant Fransez.\nEur wech en e eskopti, ne gemeras preder gant netra, nemet gant silvidigez an eneou. An darn vihanan eus e vadou a vire evit ezommou e di, hag an darn vrasan a roë d’an ilizou ha d’ar beorien.\nEvesât a rê war an holl, ha netra n’halle e lakat da fallgaloni. Eun devez, o tremen dre ar ru en Toulous, e klevas e oa eur glanvourez o c’hedal bezan kovesaet ; dis-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/588&oldid=140874 »


soul - Wikeriadur\n2.2.1 Gerioù kevrennek\nMeneget e Catholicon Lagadeg, e 1499.\nsoul /ˈsuːl/ hollek gourel; soulenn, soulennoù).\n(Gwechall) Danvez teiñ (soul segal dreist-holl)\nToenn soul kraou ar saout. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 118.)\n[...], gant un doenn soul krennveget hag e-dro dezho morianed gant lostennoù gwenn pe c'hlas, [...]. — (Jarl Priel, Va Zammig Buhez, Al Liamm, 1954, p. 90.)\ngalleg : (du) chaume (fr)\nsoul /ˈsɔwl/; souls\nbody and soul : korf hag ene\nto give oneself body ant soul to ...\nto be the spirit and soul\ngalleg : âme (fr)\nAdtapet diwar « https://br.wiktionary.org/w/index.php?title=soul&oldid=314781 »\nKemmoù diwezhañ degaset d'ar bajenn-mañ d'an 30 Ebr 2021, da 18:58.


Publié le 5/06/07 20:45 -- mis à jour le 00/00/00 00:00\nAr Vretoned a drugareka ministr an Endro hag ar C'hresk peurbadus da vezañ kaset dezho al lestr-brezel brein (Le Colbert) gant 35 tonenn amiant ennañ.\nAdlavarout a ra an EKB :\n1. A-du eo savet dija evit ma vo savet e morlenn Brest ur greizenn diskar-digontammiñ listri.\n2. e nec'hamant a viz Du 2006, pa weler e teuio porzh Brest ha pleg-mor Landevenneg da vezañ lec'hioù lastez e-lec'h e vo lezet al listri da vreinañ hep derc'hel kont ebet eus an en-dro.\nAn Aotrou ministr, Alain Juppé, maer Bourdel ivez, en deus soñjet sur a-walc'h e vefe "louzet" skeudenn e gêr garet ha setu perak en deus soñjet e vefe dereat reiñ un tamm brud da Abati Landevenneg, gant ar vrasañ madelezh evit Breizh. An EKB ne vanko ket da drugarekaat ar Ministr evel maz eo dleet dezhañ !\nar sekretour, Gwenael Kaodan


genaoueien - Wikeriadur\nSavet diwar an anv-kadarn genaoueg hag an dibenn-ger -ien gant fatadur ar g.\nFurm lies an anv-kadarn genaoueg\nAr re a ro ho mouez d'ar gostezen fall a zo daou rumm anez-ho : genaoueien ha lampouned. — (Le Courrier du Finistère niv. 495, 1889, p. 2b.)\nKoulskoude, ar c'henaoueien eo a zo o reiñ da grediñ deoc'h edo a-ziagent kouer etre daouarn an Noblañs, evel m'emañ bremañ hor loened mut etre hon daouarn-ni. — (Lan Inizan, Emgann Kergidu 1, Brest, 1877, eil emb. Al Liamm 1977, p. 192.)\n[...], listri a bep seurt stumm ha ment o loveal el lenn, leun-kouch a c'henaoueien hag a c'henaouegezed, daoust ha ma kouste ugent real an taol ; [...]. — (Jarl Priel, Va Zammig Buhez, Al Liamm, 1954, p. 184.)\n[...] hep kompagnunezh ebet nemet hini an holl c'henaoueien a veze a-hed an deiz o skeiñ ouzh ar werenn hag ouzh e zirenkañ en e gousk. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 33.)\ngalleg : benêts (fr) , niais (fr) , nigauds (fr)\nAdtapet diwar « https://br.wiktionary.org/w/index.php?title=genaoueien&oldid=295496 »\nKemmoù diwezhañ degaset d'ar bajenn-mañ d'an 8 Meu 2020, da 12:43.


Ur skod-gwini nevez : melon breizh | Becedia\nAr gwini e breizh\nAdc’hanet ar berligou\nMammig ar merlot\nUr skod-gwini nevez : melon breizh\nAozer : Guy Saindrenan / Genver 2017\nE 1988 e oa bet plantet gant Pierre Viaud, gwiniegour el Landreau, ur winienn er c’hloz anvet Gauffriaud a zo war ar gumun-se. Melon Bourgogn anezhi, sed ar skod-gwini a ya d’ober muskadig. E 1995 en doa gwelet rezin du war ur blantenn eus ar winieg yaouank, ouzh unan eus an tri barr a oa d’ar blantenn-se, pa oa rezin gwenn ouzh an daou all. Ha kemend-all bep bloaz war-lerc’h.\nE-tro ar bloaz 2000, goude ma vije bet e darempred gant ITV Naoned (ensavadur teknik ar gwin, deuet da vezañ hiziv Ensavadur Frañs ar gwini hag ar gwin, Kastell ar Frémoire, 44120 Vertou), e voe savet ur bodadig-labour, ennañ un dousen a dud : Viaud tad ha mab, un dornad gwiniegourien all, sindikad difenn AOK ar muskadig (SDAOC), Ensavadur Frañs ar gwini hag ar gwin (kreizenn Naoned) hag INRA Montpellier, kement ha bezañ asur e oa gwir ar c’hemmadur, deskrivañ anezhañ resis ha gwarantisañ paderezh ar gwini nevez.\nUr bod zo bet tennet diouzh ar blantenn orin evit he lakaat da neriñ ha gallout sevel plantadegoù. Diouzh e du, Jean-Luc Viaud, mab e dad ha susitour dezhañ, en deus plantet ur renkadoù bennak a « velon Breizh » ; e 2005 e voe ar vendem gentañ er winieg nevez, ha deuet 20 litrad gwin diwarni ; kresk a voe a vloaz da vloaz da c’houde war ar rezin dastumet er mendemoù, ken ma voe tapet kaout 100 litrad e 2008, ar pezh ne oa ket maread c’hoazh. Meur a zoare gwin zo bet klasket ober diwar ar mendemoùigoù-se, a-gevred gant an ITV. Daoust ma ranker kemer e kont ez eo nevez-flamm ar winieg-se ha dizingal kalite ar rezin dastumet enni, kremant rozek an hini eo ar gwin a zo disoc’het ar gwellañ diwarni.\nAUTEUR : Guy Saindrenan\nGanet e Kernev (Ar Faoued), bet kelenner ar skolioù-meur (Skiantoù fizik). Oberour « La vigne et le vin en Bretagne » Coop Breizh, 2011.\nKinniget gant : BCD Sevenadurioù


Journal de Renaud Camus, mercredi 4 janvier 2017\ncréée le jeudi 5 janvier 2017, 16 h 38\nmodifiée le jeudi 5 janvier 2017, 16 h 46Plieux, mercredi 4 janvier 2017, deux heures du matin. Une femme qui a approché pour moi un maire de sa région, afin d’obtenir son parrainage, ~~’~~~~~~ ~~~~, ~~~~~~ ~~~~, ~~~~~ ~~~~~~~~ ~~~~~~ ~~~~~~. ~~~ ~~~~ ~~~ ~~~ ~~~~~~~~ ~~~~ autres candidats marginaux ~~’~~~~~~ ~~~ ~~~~~~~~ ~~~~~~~ ~~’~~~~~~~~ ~~~~ ~~~~~ ~~~~~~ ~~~~~~~~~~~ ~~~~~~~~~~~~. ~~~ ~~~~~~~~, ~~~~~~ ~~~~ ~~~~, ~~~~ ~~~~~~~~~~~ ~~~~~~~~~~~ ~~~~ ~~~~ partis.\nIl ~~ ~~~~~~~~~~~~~ ~~~~~~~. ~~~ ~~~~ ~~ cet égard assez ~~~~~~~~, ~~~~~~~~~~, ~~~~ ~~~ ~~~~~~~~ ~~~ ~~~~~~~ ~~~~ ~~~~~~~~~ ~~~ ~~~~~~~ ~~~ ~~~ ~~~~~ ~~~~ ~~~~~~~ ~~~~ ~~~~~~~~~ ~~~~ ~~~~~~~~~~~~~ — les partis ~~~, ~~~~~ ~~~’~~~~~~~~~~~~~~~, les médias, car un ~~~~~~~~ ~~~~~ ~~~~~~ ~~~~~~~~~ ~~~~ ~~~~~~ ~~~’~~~~~~~~~ ~~~~ ~~~~~~~~~~~~~ ~~~ ~~~~~~ ~~~~ ~~~~~~~~~~ ~~~~~ ~~~~ ~~~~~~~~~ ~~~ ~~~ ~~~~ ~~~~~~~ ~~~ ~~~’~~~~ ~~~~~~~~~ ~~~ ~~~~~~~~~, ~~~ ~~~~~~~~, dans l’inexistence politique. ~~~~~~~’~~~ ~~~ ~~~~~~~~~ ~~~~~~~~, ~~~ ~~~~~~~~~~~~~~ ~~~~, ~~~~~~~~~ ~~~~~-~~~~~ ~~~~~~~~ ~~~ ~~~~~~~ ~~~~~~~~~. ~~~ ~~~~~~~ ~~~~~~~~~~~~, ~~~~ ~~~~~~~~, ~~~~~~~ ~~~~~ ~~~~~~ ~~~~ ~~~~~~~, ~~~~~~ ~~’~~~~~~~~ ~~~~ ~~~~~ cents parrainages, du ~~~~~~ ~~’~~~~~~~~ ~~~~ ~~~~~~~ ~~~~~ ~~~ ~~~~~~~~~, ~~~ ~~~~~~ ~~~~~~~ ~~’~~~~ ~~~ ~~~ ~~~~ ~~~~~ ~~~~ ~~~~~~~. ~~~~~ ~~~ ~~~~~~~~ ~~~ ~~~~~~~ ~~~~~~~~~~~~~~ ~~~ ~~’~~ ~~ ~~~~~~ que les amuseurs, ~~~~ ~~~~~~~~~ ~~~ ~~~~~~-~~~~~, ~~~~ ~~~~~~~~~~, ~~~~ ~~~~~~~~~~ ~~’~~~~ ~~~~~~~~~~ ~~~~~~~~~~~ ~~~~~ ~~~~~~~~ ~~’~~~~~~~~~~ ~~~ ~~~ ~~~~~~~. ~~~ ~~~~~~~~~~ ~~~~~ ~~~ ~~~~~~-~~~~~ ~~~’~~~ ~~~~~~~ ~~~~~~~~, ~~~~~~~-~~~~~~-~~~~~ ~~~~ (ce n’est pas ~~~~ ~~~~ ~~~ ~~~~ ~~~~~~~~~~~~~… ) ~~~~~~ ~~~~~~~~~. ~~~ ~~~ ~~~ ~~~~~ ~~~~~ ~~~ ~~’~~~~ ~~~~~~~ ~~~~~~~~~~~ ~~~ ~~~~~~~ ~~~~~~ ~~~~ ~~ ~~~~~~~~~~, ~~~, ~~~~~~~~ ~~’~~~~~~~~-~~-~~~, ~~~~~~-~~~, un humoriste, ça ~~~ ~~~ ~~~~~~~~, ~~~~~ ~~~~~~~~~ ~~~~ “~~~~~~~ ~~~ ~~~~~~~~” — Arnaud Montebourg, ~~~ ~~~~~~, ~~~ ~~’~~~~~~~~ ~~~~ Guy Bedos, ~~~ ~~’~~ ~~~~~~ ~~~~~~ ~~~~ ~~~~~~~~~~ ~~~~ ~~~~~~~ pour retrouver son ~~~~ : ~~~ ~~~~~~~~ ~~~~~ ~~~ ~~~~~~~~~ ~~~~ ~~~~~~~~~ ~~~ ~~~ ~~~~~~~~ ~~’~~~~~~~~~~, ~~~ ~~~~~~~ ~~~ ~~~~~~ ~~~~~~~~~ ~~~~~~~~~ ~~~ ~~~~~ d’assurées…\nMais ~~~~ ~~~~~~~ ~~~ ~~~~~~~~ ~~~ ~~~~~~~, donc, d’un régime ~~~ ~~~~ ~~~~~~~~~~ “~~~~~~~~” ~~ ~~~ ~~~~~~~~~~~ ~~~ ~~~ ~~~~~~~~~~~ ~~~ ~~~~~~~~~~ ~~~~ ~~~~ ~~~~~~ ~~~ ~~~ ~~~~~~~ ~~~~~ ~~~~~~~~~ ~~~~~ ~~~~~~~ ~~~ ~~~~~~~~ (~~~~~~, soutien ~~~~ l’anagramme de Soutine — ~~~~~~~~ ~~~~ ~~~~ ~~~~~~~~~~ ~~~~~~~~~~~~, ~~~~~ : ~~~ ~~~~~~ ~~’~~~~~~ ~~~ ~~~~~~, lui) ?\nCela ~~~~ ~~’~~~ ~~~~~~ ~~ ~~~~~~~ ~~~~ ~~~~ ~~~~~~~ ~~~~~~~ ~~~ ~~~~~~~~~~, ~~~~~ ~~~ ~~~~~. Je me suis ~~~~~~~~ ~~ ~~~~ ~~~~~~~ ~~~~~ ~~~~~~~~~~ ~~~~~~~~~~ ~~~~~ ~~~~~~~~. ~~~ ~~~~~~ ~~~’~~~~ ~~~~~~~~~~ ~~~~ ~~~~~~~ ~~~~ ~~~~~~~~~~~~~ ~~~~~~~~~. ~~~~~ ~~~~ ~~~~ ~~~~~ ~~~ ~~~~~~ ~~~~~~~~~~, ~~~ ~~~’~~~-~~~~~-~~-~~~. Si on allait ~~~~~ ~~~~~~~~~~ ~~’~~~~~~ ~~~~~ ~~~ ~~~~~~ ~~~~~ ~~~~~~~ ~~~~~ ~~~~~~~ ~~~ ~~’~~~~~~~~~, ~~~ ~~~~~ ~~~~~~~ ~~~ ~~~ ~~~~~~~~~~~ ? ~~~~ ~~~~~~~ ~~~~~ ~~~~ ~~’~~~ ~~’~~~~~~~~~~ de facho, ~~~~~ leur donne un ~~~~ ~~~~~~~~~ ~~ ~~~ ~~~~ ~~’~~~~~~. ~~~ ~~~~ ~~’~~ ~~~~~ ~~’~~~~~~~~~~ ~~~ facho, ~~~~~~~~~~, ~~’~~~~ ~~’~~~~~~ ~~~~~~ ~~~~~ ~~~~ ~~~’~~~~, ~~~ ~~~~~ ~~~~~, ~~~~~~~~~~~ ~~~ ~~~’~~~~ ~~~~~~~~ aujourd’hui. Il leur ~~~~~~~~~ ~~~~~~~’~~~ ~~~~ ~~~ ~~~~~~~ ~~~~~~~ ~~~~~~’~~ ~~~~~ ~~~~~~. ~~~~~~-~~~ ~~~~~ ~~~~~~~ ~~~ ~~~~~~~~~~~ ~~~~~~~~ ~~~~~ ~~~~~~~.\nJe ~~~~~ ~~~~~~~ ~~~~~ ~~~ ~~~~~ ~~~ ~~~ ~~~~~~~~~ ~~~ maire de H., ~~~~ ~~~ ~~~~~ ~~~~ ~~~~ ~~~ ~~~~~~ ~~~ ~~~~~~ ~~~~~~~~~~ ~~~~~ ~~~~~~~~~~~~ ~~~ ~~~ ~~~~~~~ ~~~~ ~~~~~~~~~~~, ~~ ~~~ ~~~~~~~~, ~~~ ~~’~~~ ~~~~~~ ~~~~~ ~~~~~~~ ~~~~~ ~~~~~~~ vingt dix-neuf. M. ~~~~~~~~~~ ~~~~~~~ ~~~~ ~~~ ~~~~~~~~ ~~~~~~~~ ~~~ ~~~~~~ ~~~ ~~~~ ~~~ ~~~~~~~, ~~~~ ~~~~~ ~~~~ ~~’~~~ ~~~~~, ~~~ ~~~~~~, ~~~~~~~~ ~~~~~~~ ~~~~ ~~~~~~~~~~~ ~~~~~~~~~. ~~~ ~~~~~~~~~ ~~~ cet élu étant ~~~~~~~~~~~~~, ~~~~~~~ ~~~~~, ~~~~~~ ~~~ ~~~~~~ ~~~ ~~~~~~~ ~~~~~~ ~~~ ~~~~ ~~~~~~, ~~’~~~~~~~~~~~ ~~ ~~~~ ~~~~~ ~~~ ~~~~~~~~ ~~ ~~~~~. ~~~~, ~~~~~~ ~~~~ ~~~ ~~~~~~~~~ ~~~~~~~~~~~ ~~~ vraisemblance, tout de ~~~~~, ~~~ ~~~~~~~ ~~~~~~~~~~~~~ ~~~~~~~~~~ ~~ ~~~ ~~~~~~~ ~~~~~~~~~. ~~~ ~~~~~~~ ~~~~~~ ~~~ ~~~~~~ ~~~~~~, ~~~ ~~’~~ ~~~~~~~~~~ ~~~ ~~’~~~ ~~~~~~~ ~~~~~ ~~~~~~~. ~~~ ~~~~ ~~~~~ ~~~~~~~~~ qu’elle n’est guère ~~~~~~~~~, ~~~~~~’~~ présent.\nElle ~~’~~~~~~~ ~~ ~~~~~ ~~~~ ~~~~~~ ~~~~~ ~~~~~ ~~~~ ~~~ ~~~~~~~~~ ~~~~ ~~~~~~~ ~~~~~~~~~~~~~~ ~~’~~~ ~~~~~~ ~~~~~~~~~ ~~~~ ~~~~~ ~~~ ~~~~ ~~~~~ ~~~~~~~~~~~ ~~~~~~~ ~~~~ ma propre inertie, ~~~~-~~-~~~~ ~~’~~~~~ : ~~~ ~~~ ~~~~~~~~ ~~~~ ~~ ~~~~ ~~~~~~~~~, ~~~ ~~~ ~~~~~~~~ ~~~~ ~~~~ ~~~~~~~~ ~~~ ~~~ ~~~~~~~, ~~~ ~~~ ~~~~~ ~~~~ ~~~ ~~~~~~~~ ~~~~~ ~~~~ ~~~~~~~~~. Cette dame a ~~~~~ ~~ ~~~~~ ~~~~~~~. ~~~~~ ~~~ ~~~~~ ~~~~ ~~ ~~~~~ ~~~~~~ ~~~ ~~~~~ ~~~ ~~~~ ~~~~~. ~~~~~~~~~~, ~~~~~~ ~~~~ ~~~~~~ ~~~~~ ~~~~~~~~~ ~~~~ ~~~~~~~~~~, ~~~~~ ~~~~~ — la doléance un ~~~~ ~~~~~~~~~~~, et ~~~~ ~~~ ~~~~ ~~~ moi —, ~~~ ~~’~~~ ~~ ~~~~ ~~~~~~~~ ~~~~ ~~~~ ~~~~~~~~~~~ ~~ ~~~~~~ ~~~~~~. ~~~ ~~~~~ ~~~~~ ~~~~~~~ ~~~~ ~~~~~, ~~~ me bats dix ~~~ ~~~~~~ ~~~~~~~ ~~~~ ~~~~~ ~~~~ ~~~~ ~~~~~~ ~~~~~~~ ~~~~~~~~~ ~~’~~~ ~~~~~~ (~~~~ “~~~~~~~~ ~~~~~~~~”, ~~~~~~~~~~~~~~~~), ~~~ ~~~~~ ~~~~~~ ~~~~~~~ ~~~ ~~~~~~ ~~~~~~~~~ ~~~ ~~~~~~ ~~~ ~~~~~ cent cinquante pages (~~~ ~~’~~ ~~~~~~~ ~~~~) ~~~ ~~~ ~~~~~~~~, ~~~~~~ ~~~~ ~~~~~~~~~ ~~~~~~~~ ~~~ ~~. ~~~~~~, ~~~~~~~~~~ ~~~~~~~, ~~~~ ~~~~~ ~~~~~ ~~~~~ ~~~ ~~~~~ ~~~ ~~~~ ~~~~~~~~ ~~~~~~~~~~ (De l’in-nocence, Une chance ~~~~~ ~~~ France, Insoumission, ~~~~) ; ~~’~~~~~~~~ ~~~~~~~ ~~~~ ~~~~~~~~~~~~ ~~~~ ~~~ ~~~~~ ~~~~~~~ ~~ ~~~~~~~~ ~~~ ~~~~~~~ ~~~~ ~~~ ~~~, ~~~~~ ~~~~ ~~~~~ ~~~~~~~~~ (~~ ~~~ colloque musulman, à ~~~ ~~~~ ~~~ ~~~~~) : ~~~ ~~~~~~~~~~ ~~~~, ~~~~~ ~~~~ ~~~~~~~~~~~, ~~~~ ~~~~~ ~~~~ ~~~~~~~~ ~~~~~~ ~~~~ ~~~~~~~~~ ~~~ ~~~~~~~~~~ ~~~ ~~~ ~~~~ ~~~~ ~~~~~~~~~~~ ~~~~~~~~~~~~~. ~~’~~~~~~~~~ ce n’est pas moi, ~~~’~~~ ~~~~~ ~~~~~ ~~~~~~~~~. ~~’~~~~ ~~~~~~ ~~~~~~ ~~~~~~~~, ~~~~ ~~’~~~~~~~~ ~~~~ ~~~~~~~, ~~~~~ ~~~~~ ~~~~ ~~~~~~~~, ~~~~~ ~~~~~~ ~~~ ~~~ ~~~~~~~~ ~~~~~~ ~~~~~ ~~~ ~~~~~ ~~~~~~.\nvoir l’entrée du mercredi 4 janvier 2017 et son image dans Le Jour ni l’Heure


silioù - Wikeriadur\nFurm lies an anv-kadarn sil.\nFurm lies an anv-kadarn silienn\n[...]; bag ar C'habon he devoa pesketet diou dousenn ziliou; [...]... — (Fañch al Lae, Bilzig, Kemper, 1925, p. 40.)\n« Te 'wel », a lavare din va sturierez, pa 'z aemp e-biou da vegoù-douar karregek, o sankañ a-blomm en un dour sklaer e-giz lagad an naer, « aze, dindan ar bezhin, emañ ar silioù ». — (Youenn Drezen, An dour en-dro d'an inizi, Al Liamm, 1972, p. 46.)\nE stalioù all e oa pentoniadoù felc'hoù eskell-kroc'hen, barrikennadoù lagadoù silioù, berniadoù levrioù breoù, pluennoù da skrivañ, paper parch, boutailhadoù diedoù, loarioù. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 79.)\ngalleg : anguilles (fr)\nAdtapet diwar « https://br.wiktionary.org/w/index.php?title=silioù&oldid=299268 »\nKemmoù diwezhañ degaset d'ar bajenn-mañ d'an 7 Mez 2020, da 12:47.


Kontelezh Gwynedd - Wikipedia\nEvit sterioù all eus ar ger Gwynedd, sellit ouzh Gwynedd.\nhep Enez Mon\ngant Enez Mon\nKontelezh Gwynedd zo ur gontelezh e Kembre, hag unan eus rannoù melestradurezh ar vro. Pa voe krouet e 1974 e oa Enez Mon er gontelezh, ha n'emañ ket ken abaoe 1996. Plaid Cymru eo ar strollad kreñvañ e kuzul ar gontelezh.\nSetu ar c'humunezhioù (cymunedau) e Gwynedd o deus pep a guzul.\nBrithdir ha Llanfachreth\nLogo (divyezhek) Kuzul kontelezh Gwynedd\nAdtapet diwar « https://br.wikipedia.org/w/index.php?title=Kontelezh_Gwynedd&oldid=1768394 »\nKemmoù diwezhañ degaset d'ar bajenn-mañ d'an 6 Gwe 2017, da 16:08.


Wikipedia:Kumuniezh/An davarn/sizhunvezh 43 bloaz 2009 - Wikipedia\nWikipedia:Kumuniezh/An davarn/sizhunvezh 43 bloaz 2009\n1 19/10/2009 — 25/10/2009\n1.4 29 000\n1.5 Pennadoù mat ha pennadoù eus an dibab\n1.6 29 000\n1.7 Ur implijer eus Wiki brezhonek aet da zispenn ar Wiki brezhonek war ar Wiki gallek\n1.9 30 000\n19/10/2009 — 25/10/2009\nskrivañ un dra bennak en trede sizhun ha daou-ugent eus 2009 | An davarn | sizhun a-raok — sizhun war-lerc'h\nBet on 'welout ar pennad Koadaskorn. Fentus gwelout ar rummad:Koadaskorn. Me garfe gout petra vo lakeet 'barzh: ur pennad war an ale-vouloù? Pouezusoc'h e vije ober rummadoù kantonioù, ha lakaat ar c'humunioù e-barzh. Labour evit tizhout an 30 000 pennad buanoc'h. Bianchi-Bihan 19 Her 2009 da 03:43 (UTC)\nAr rummadoù-mañ a vez evit pep kumun.--Gwendal 19 Her 2009 da 07:02 (UTC)\nKompren a ran e vije krouet seurt rummadoù pa n'anavezer ket ar vro, met gwelloc'h e vo diverkañ lod pa ouzer ne vo biken peadra da lakaat ouzhpenn enne. Ur rummad ha ne vo nemet ur pennad ennañ biken ne dalv ket ar boan. Goulenn a ran digant an holl reiñ o ali. Bianchi-Bihan 19 Her 2009 da 10:59 (UTC)\nA-du ganit. Rummadoù 'zo ne servijint ket nemet evit ur pennad, ma vez krouet anezho. Re zister e vefe an niver a bennadoù da lakaat e-barzh neuze en ur grouiñ ar rummadoù-se. Ma tivizomp diverkañ anezho eus an holl bennadoù e kemero kalz amzer.--Gwendal 19 Her 2009 da 17:14 (UTC)\n(Ma vezont krouet, mar plij). N'in ket da chaseal, met n'eus nemet tennañ anezho eus kumunioù bihanañ ar c'hantonioù. Bianchi-Bihan 20 Her 2009 da 18:39 (UTC)\nGwilun[kemmañ ar vammenn]\nUn tamm tabut zo bet savet gant Arko amañ: []. Mat e vije d'an dud lavarout o ali. Me ne ran foeltr forzh ebet ken. Bianchi-Bihan 20 Her 2009 da 18:39 (UTC)\nAr pezh a lârez n'eo ket gwir Bianchi. N'em eus savet tabut ebet. N'omp ket a-du, n'eo ket memestra. Hervez ar pennad Tabut, savet ganit : "Un tabut zo un enebiezh etre daou zen, pe div gostezenn, pe muioc'h, gant komzoù feuls, tagus, ha trouz alies, taolioù a-wechoù." N'on ket bet tagus e mod ebet, na feuls. Perak e tag ac'hanon bep gwech n'out ket a-du ganin? Da emzalc'h dit-te eo eo tagus. Me zo atav prest da gaozeal ha da arguzenniñ, met ne c'hallan ket gouzañv e lârez traoù faos diwar ma fenn just peogwir n'on ket a-du ganit. Erru on skuizh gant da zoare d'em em zerc'hel. Fellout a ra din lâr dit moa kuitaet wikipedia e miz Genver abalamour dit. Digalonkaet e oan bet ganit. Bremañ e teuan en-dro, goude 9 miz, ha gwellout a ran out bepred a feiz fall ha dichek. N'ouzon ket petra ober. Gwir eo e savez ur bern pennadoù amañ, ret eo lâr avat n'eo ket atav neptu pe holloueziadurel. En em lakaat en arvar e rafe vad dit, sur eo ha n'eo ket marteze. --Arko 25 Her 2009 da 22:38 (UTC)\nNe welan ket petra zo faos pe dichek em frazennig uheloc'h. Kemm a c'hallan ar pennadtabut mar kerez. Bianchi-Bihan 26 Her 2009 da 02:47 (UTC)\nD'am soñj eo ret paouez da grouiñ rummadoù gant ur pennad hepken e-barzh. Goulenn a ran ma vo difennet zoken, evel er wikioù all. Bianchi-Bihan 22 Her 2009 da 06:48 (UTC)\n29 000[kemmañ ar vammenn]\nGwelout a ran e kresk fonnus an niver a bennadoù war hor wiki-ni. Dre-se em eus kroget mont e darempred gant tud ar gazetenn YA !, lavaret o deus din e vefe posubl embann ur pennad, marteze ket diouztu pa gasimp dezho, met er sizhunvezhioù da heul. Petra soñjoc'h ? Klask a rin ivez mont e darempred gant kazetennoù all. --Y-M D 23 Her 2009 da 19:40 (UTC)\nPennadoù mat ha pennadoù eus an dibab[kemmañ ar vammenn]\nLakaat a ran dindan ar gaozeadenn a zo kroget etrezon (Y-M D); Ex-Smith ha Bianchi-Bihan :\nPa 'oa an dilennadeg em boa kinniget adlañsa ar sistem pennadoù mat ha pennadoù eus an dibab, met dre ma n'on ket merour n'ouzon ket ma c'hellan ober war-dro. Dre-se e kinnigfen dit ober war-dro ha me 'zo a-du sikour ac'hanout evit klask kas an traoù war-raok. Pennadoù bouetet mat a gaver bremañ war hor wiki-ni, ha me gav ne vefe ket fall talvoudekaat anezho. N'out ket rediet ma ne vezez ket dedenet pe ma ne pefe ket amzer. Dit da welet. A galon --Y-M D 23 Her 2009 da 19:58 (UTC)\nSalud dit. Me' soñj din e c'hall neb a gar kinnig pennadoù d'o lakaat da bennadoù mat pe mat-tre. Marteze e c'hallfes dibab un nebeud re ha kinnig anezho amañ []? A galon. --Ex-Smith 23 Her 2009 da 20:09 (UTC)\nYa gwir eo e c'hell an holl kinnig pennadoù, met ezhomm e vo (pe e vefe) un den evit merañ ar c'hinnigoù ha kas an dibab war-raok (pennadoù a zo war ar renk met ne vez ket kaset an traoù pelloc'h, ul lusk a vank). --Y-M D 23 Her 2009 da 20:14 (UTC)\nMarteze e vije mat a) lenn ar re a oa bet kinniget er bloavezhioù all a-raok kinnig re nevez; b) gwellaat anezho. Bianchi-Bihan 23 Her 2009 da 21:07 (UTC)\nYa evel-just, setu perak e kinnigen e rafe ur merour war-dro kas an traoù, lakaat urzh, hag adlañsañ marteze ? (n'ouzon ket ma ranker bezañ merour evit ober al labour-se, mod all hon a-du en ober). Me gav ne vefe ket fall kaout pennadoù arouezius ha klok mat amañ. --Y-M D 23 Her 2009 da 21:11 (UTC)\nMarteze e vefe koulz dit adembann ar gaoz en davarn, ma vo lennet gant muioc'h a dud.\nPetra soñjoc'h neuze ? Hag a-du e vefec'h klask adlañsa ar sistem-se ? Roit o ali pe kit war eeun da briziañ ar pennadoù war ar renk. --Y-M D 24 Her 2009 da 09:50 (UTC)\nUr implijer eus Wiki brezhonek aet da zispenn ar Wiki brezhonek war ar Wiki gallek[kemmañ ar vammenn]\nDilez[kemmañ ar vammenn]\nMarteze e vije gwelloc'h din reiñ ma dilez, mar gall ober vad d'ar wikipedia brezhonek. Kement-se a ray plijadur dezhañ da vihanañ. Amzer din gwelout ha tizhet eo an 30 000 pennad. Bianchi-Bihan 25 Her 2009 da 18:33 (UTC)\nNe welan ket perak e rafes na penaos e rafe vat. Ar c'hontrol kentoc'h. Neal 25 Her 2009 da 18:33 (UTC)\nUr vartezeadenn e oa, goulenn da ali a ran, hini re all ivez m'o deus unan. Bianchi-Bihan 25 Her 2009 da 19:17 (UTC)\nAnat eo ne servijfe ket da galz tra. O paouez bezañ dilennet da verour emaon, koulz lavarout e krog an traoù war an ton bras. Din-me ez eo anat n'eo ket Bianchi-Bihan a zo kaoz d'ar reuz a zo bet degaset amañ er sizhunvezhioù tremenet. Kejet em eus outañ hag ouzh Meven hiziv. Pa'm eus komzet ouzh Meven diwar-benn ar pezh en doa graet e seblante laouen. WMa, d anebeutañ e ya war-raok an traoù, tizhet an 30 000 pennad. --Ex-Smith 25 Her 2009 da 20:09 (UTC)\nChomit ganeomp, Paotr. A galon. Klaod Kadbzh 26 Her 2009 da 15:45 (UTC)\n30 000[kemmañ ar vammenn]\nD'am soñj eo tapet an 30 000. Bianchi-Bihan 25 Her 2009 da 19:19 (UTC)\nYa tapet eo bremañ an 30 000 ha muioc'h zoken. Warc'hoaz e rin war-dro mont e darempred gant ar c'hazetennoù, dedennus e vefe neuze ma gasfes din an danvez pennad a poa savet. Trugarez. --Y-M D 25 Her 2009 da 19:32 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_43_bloaz_2009&oldid=584027 »\nKemmoù diwezhañ degaset d'ar bajenn-mañ d'an 27 Her 2009, da 06:15.


Restr:Fotografia di Serena Grandi.jpg\nSerena Grandi e 1983\nSerena Grandi, ganet d'an 23 a viz Meurzh 1958 e Bologna, zo un aktourez ha top model italian. Brudet e voe evel sex symbol er sinema italian er bloavezhioù 1980 ha 1990. Sellet a reer outi evel unan eus merc'hed pin-up pennañ Italia. E lod eus he filmoù he deus c'hoariet dindan an anv Vanessa Steiger. E-touez he filmoù, daoù zo reoù spont gore (gwadus) : Antropophagus (1980) ha Delirium (1987).\nE 2006 e oa aet war ar renk war ul listenn eus an Azione Sociale, ur strollad politikel broadelour renet gant Alessandra Mussolini ; ne oa ket bet dilennet. Er memes bloavezh e oa bet embannet ganti ur romant, an hini kentañ, anvet L’amante del federale.\nE 2008, goude un troc'h 10 vloaz, e oa distroet evel aktourez.\nSerena Grandi e-pad filmañ Le foto di Gioia (1987) gant Lamberto Bava.\nAntropophagus (1980, evel Vanessa Steiger)\nSogni e bisogni (1985, Skinwel ministirad)\nZanzibar (1986, skinwel)\nVendetta: Secrets of a Mafia Bride (skinwel, 1990)\nPer odio per amore (1991, Skinwel)\nIl prezzo della vita (1993, Skinwel)\nLadri si nasce (1997, Skinwel)\nLe ragazze di Piazza di Spagna (1998, Skinwel stirad)\nAdtapet diwar « https://br.wikipedia.org/w/index.php?title=Serena_Grandi&oldid=1793178 »\nKemmoù diwezhañ degaset d'ar bajenn-mañ d'an 4 Mae 2018, da 09:11.